text:
Archive for May, 2015
TIN FUTURO PA E REFINERIA NA ARUBA? Presentacion di sr. Nelson English dialuna y diamars tocante futuro di refineriaPosted: May 11, 2015 in Noticiero 94
Rene Herde’ TA UN CRITERIO TIN PA APROBA E PRESUPUESTO: E TA CUMPLI CU E NORMANAN PALABRA OF NO PRESUPUESTO 2015 ta cumpli cu normanan palabra!Posted: May 11, 2015 in Noticiero 94
Oranjestad-Un di e temanan central den e tratamento di presupuesto cu ta finalisa mayan, ta si e presupuesto ta cumpli cu e normanan y e tempo den cua ta bay cumpli cu e normanan. E tema aki a bira punto central di discucion e siman pasa door di cu den e consehonan di CFT y den e acuerdo cu gobierno a firma ta bisa cu e consehonan di CFT mester wordo traduci den desicionnan concreto den e presupuesto. E pregunta ta anto si e presupuesto manera e ta wordo trata ta cumpli cu e norma y consehonan di CFT. Segun gobierno e presupuesto ta cumpli cu e normanan palabra den e cuadro financiero di 2014-2017. E consehonan cu CFT ta duna ta sugerencianan con pa yega e meta ey.
NORMANAN
Den e acuerdonan di “Balanced Budget” y e cuadro financiero di mas aña pa 2014-2017, a fiha e tempo den cua mester yega e normanan palabra. E dos normanan principal ta e reduccion di e deficit riba presupuesto y e maximo na gasto di gobierno. Gobierno di Aruba mes a fiha e maximo di gasto cu ta inclui inversionnan ya na aña 2013. E tempo ey tambe a fiha como meta pa baha e deficit te na 0% na 2017/2018. Den e cuadro financiero di mas aña pa 2014-2017 a pone aserca cu na 2018 ya lo por tin un surplus financiero (= mas entrada cu gasto). Esaki ta e momento cu lo cuminsa paga e debenan di tur gobierno di e ultimo 30 aña den forma accelera. E pregunta ta pesey si e presupuesto 2015 ta cuadra cu e normanan y si e ta cumpli cu e cifranan cu e aña aki mester yega na dje. Esey ta e criterio final pa aproba e presupuesto of no.
DEFICIT & MAXIMO NA GASTO
E deficit y e maximo na gasto ta e dos normanan principal cu ta usa. Den Union Europeo e deficit riba presupuesto ta hasta e unico norma, di tur e otronan cu a palabra, cu ta usa na fin di dia. Pa 2015 e norma pa e deficit den presupuesto di Aruba ta 3.7%. Den e presupuesto y den e maneho financiero pa e aña aki, e deficit ta 3.7%. Ta pa e motibo aki gobierno por bisa cu, a base di e informacion cu e tin di e gasto y entradanan pa 2015 te awor aki, cu no tin motibo pa haci nada extra e aña aki, pa haya mas entrada of baha gasto mas. Esaki ta cuadra cu e maneho di yega e metanan den forma gradual, sin afecta crecemento economico, creasion di cupo di trabou of forsa di compra di pueblo. Tambe e maximo di gasto den e presupuesto a keda den e margen di 1350 miyon manera a fiha for di 2013. Durante di e ultimo dia di tratamento di presupuesto, sin duda e tema aki lo ta central den e debate prome cu vota riba e presupuesto 2015.
REUNION DEN PARLAMENTO TOCANTE PRESUPUESTO TA CONTINUA AWE DIALUNA 11OR Mike Eman mester contesta: ta cumpli cu Protocol SI of NO?Posted: May 11, 2015 in Johnny Habibe
Oranjestad-Parlamento ta tratando e presupuesto di pais Aruba pa 2015, y no ta mustra cu Gobierno ta serio den su maneho financiero. Gobierno tin cantidad di gasto di luho den e presupuesto, y hopi post masha irealistico.
Pero di otro banda nan ta laga si e gastonan di 9 minister. Si nan baha di 9 pa 7 minister ta scapa pueblo 17 miyon florin pa anja! Pero aparentemente Gobierno kier mantene e 17 miyon ey pa nan por sigi gosa y fiesta, y ta scohe pa klap pueblo un medida di aumento di BBO te na 3.5%, mas cu tempo di MEP mes.
MEP ta cla cu e presupuesto aki. E ta un farsa completo. Ministernan en bes di atende cu e crisis financiero, a papia cantidad di cos bunita, y a insulta miembronan di Parlamento. Pero ningun a atende cu e problema real di nos pais ni con nos ta bai solucione: e MEGA DEBE.
Ta momento pa yega na votacion y mira kiko ta bai pasa cu e presupuesto 2015, cu e CFT, y cu e posicion di Hulanda den tur esaki.
Un y tur ta wordo invita pa sigi e reunion aki desde 11or di mainta via Canal 46, radio 107.5 FM of http://www.parlamento.aw
E CAMINDA NOS DILANTI NO POR TA MANERA ESUN CU NOS A LAGA ATRASPosted: May 11, 2015 in Noticiero 94
Oranjestad-“E desaroyo cu nos a inicia for di october 2009 den tur sentido a resulta manera nos a desea. E ta completamente diferente cu nos a conoce bou di gobierno di MEP. Specialmente, pero no solamente, den asuntonan cu mas pueblo a rechasa di MEP. Den forsa di compra cu bou di e ultimo gobierno di MEP a bay atras cu mas cu 25%, bou di gobierno di AVP a bay dilanti cu mas cu 20% caba. Y esey ta sin conta con prijs di awa y coriente a baha pa tur hende dos aña pasa. Y ainda falta. Pasobra nos a haci esaki un prioridad di gobernacion di AVP. No solamente e empleadonan di gobierno a bay dilanti cu 5000 florin pa aña. Nan pensioen cu tabata bay bancarota, awor ta sigura pa benidero 25 pa 30 aña. Pensionadonan y trahadornan den sector priva pa prome biaha den historia di nos pais, a haya directamente for di caha di gobierno un ayudo substancial. Pero nos no ta cla. Ainda falta, pasobra nan mas cu tur otro grupo den comunidad mester di bay dilanti awor cu AVP ta den gobierno.” Asina Rene Herde’ a declara durante di preparacion pa e ultimo dianan di tratamento di presupuesto 2015. Den e ultimo dos dianan e lider di fraccion tabata traha mas tras di cortina y solamente tabata visibel pa calma cos den sala di parlamento ora ela bay for di man.
FUTURO
Rene Herde’ a splica cu e prome añanan di gobernacion tabata pa saca nos pais for di e buraco di desempleo, bancarota, corupcion, stagnacion di economia, persecucion personal y abuso cu placa di pueblo cu tabata sosode bou di gobiernonan di MEP. Rene Herde’: “Nos pais no tabata tin futuro pa niun hende. Ta dolor so tabata reina tur caminda. Apesar di e consehonan pa bin cu medidanan pisa y kita hende for di trabou na 2009, gobierno di AVP a scohe pa saca nos pais for di e crisis prome, pone nos hendenan bek na trabao, habri e refineria, mehora forsa di compra di tur hende, hasta esnan cu un “onderstand” y cuminsa sigura tur hende un miho futuro. Pasobra e caminda nos dilanti pa Aruba, no por ta manera e caminda cu nos a laga atras. Hamas nos por bay bek eynan.” Rene Herde a sigui enfatisa cu e problemanan cu finansa publico cu tin awor aki no ta bay kita Aruba for di e caminda cu nos a scohe. E ta bay dura kisas mas tempo. Pero e caminda pa futuro ta fiha. Hamas nos lo por ni pensa di bay bek na e tempo di MEP. Nos a y ta traha pa mas oportunidad pa tur nos hendenan di tur bario pa miho oportunidad den y door di ensenansa, den mas trabou y mas seguridad den mercado laboral, den oportunidad pa habri un propio negoshi, den e seguridad di miho cuido medico y di e seguridad di un miho pensioen pa tur ora nos stop di traha. Esakinan no ta promesanan bashi. Esaki ya ta e caso pa por ehempel e pensioennan di utr trahado. E otro plannan ya ta den ehecucion of cla pa wordo ehecuta. E futuro di Aruba ta sigura! Hamas nos por bay bek y atras!
EVELYN WEVER-CROES : 5 MENTIRANAN DI OTMAR ODUBER E mesun hues cu a dicta cu abo ta corupto a dicta cu mi casa, mi tata y ami ta integro!Posted: May 11, 2015 in Johnny Habibe
ORANJESTAD – Minister Otmar Oduber den Parlamento siman pasa a causa cu henter e reunion a Sali for di man. Ningun otro minister ta comporta su mes asina malo, ta Otmar Oduber so. Otmar Oduber a bai asina leew te cu el’a coba mama di Dangui Oduber, algo totalmente inaceptable.
‘Pero no ta solamente su comportacion ta laga di desea, sino e ta papia hopi mentira tambe. Lagami desenmascara 5 di su mentiranan:
MEP a busca CFT: Laga nos no lubida cu CFT a bin pa dos motibo. Prome ta pasobra Mike Eman y su gabinete a redobla e debe di nos pais, y di dos, pa e tantísimo escandalonan den e ministernan di AVP. Ademas, mi a puntra e minister, ken a firma tur e protocolnan desde 2011, 2013, cartanan di ‘geen bezwaar’ y e protocol di 2 di mei? Mike Eman mes a firma nan despues cu el’a biaha bai Hulanda mas di 100 biaha. MEP no tabata participe na nada di esey, pues ta un mentira grandi cu ta MEP a busca CFT
Lider di MEP a bisa cu Turismo ta bai bon: Locual cu ami a expresa ta mi preocupacion cu tursimo, e único pilar di nos economía, por ‘burn out’. Ademas, mi a comparti e preocupación di IMF cu Aruba ta demsiado dependiente di tursimo. Danki Dios nos tin turismo ainda, pero esey no ta danki na e minister aki, pasobra e minister no tin ningún visión. Tur loke e ministe rta hasi ta ad hoc. Pues otro mentira mas di e minister.
Lider di MEP a hasi transaccionnan dudoso di miles di florin: Mi a mustra e minister cu e mesun fecha cu un hues imparcial a dicta cu por yama Otmar Oduber pa CORUPTO, riba e mesun dia ey e hues imparcial a dicta cu e transaccionnan ey NO ta dudoso. Si nan NO ta dudoso, nan no ta dudoso pa ningun di esnan cu a of por a ehecuta nan. Ta hopi ironico cu e mesun dia cu nos integridad a wordo confirma, e integridad di minister Oduber a wordo kibra pa un hues imparcial. Pues ta momento pa e minister stop di ganja.
Deficit y MEGA DEBE a wordo causa pa inversion den nos pais: otro mentira. Según rapportnan di Banco Central y di CFT ta apenas 1% di tur e gastonan di gobierno a bai den inversión. Unda e demás 99% a bai? Tur loke bo ta mira eyfo, ta apenas 1% di e total. Ken a bai cu e 99%? Den man di cual amigo of sponsor di campanja e 99% a bai?
CFT lo stop na anja 2018: un mentira flagrante! Ningun, pero ningún caminda den e protocol firma bo ta mira 2018 skibi mes. Mustrami unda e ta skibi, ningún caminda.
ATAKE PERSONAL Y BAHO
Minister Otmar Oduber naturalmente no por a keda sin ofende mi famia, un cantaleta cu sinceramente a cansa hende caba. E tin 5 anja t ayora e mesun cos, pero puntra bo mes dicon te dia di awe e no a bai Ministerio Publico pa denuncia cualquier cos iregular. Ta pasobra NO tin nada iregular. Na fin di e reunion mi mester a pidi presidente di Parlamento pa schors e reunion pa asina mi mes hiba Otmar Oduber pa bai entrega keho na Ministerio Publico, si acaso e tin prueba. Y si en caso e no tin prueba. E mester guli su palabranan. Y na final e minister mester a admiti cu e no tin ningún prueba y mester a guli su palabranan bek.
Minister Otmar Oduber a demostra un nivel di vulgaridad enorme den Parlamento, un berguensa real pa tur, especialmente nos hobennan.
Rene Herde’ UN REFENERIA SERIO Y PA LARGO TEMPO SI. SI NO MESTER SIGUI CU PLANNAN NOBOPosted: May 11, 2015 in Uncategorized
Oranjestad-For di aña 2009 ta partido AVP a haci tur esfuerso pa bolbe habri e refeneria. Esey a logra tambe despues di hopi deliberacion cu e compania Valero na 2010. Ta di lamenta masha masha hopi cu e refeneria a bolbe sera n 2012 pa motibo cu e no por a competi mas cu otro refenerianan moderno y cu ta produci mas barata. For di e dia ey na 2012 tanto gobierno di AVP como miembronan di parlamento di AVP, a busca tur forma pa bolbe habri e refeneria. A biaha bay Venezuela, Brazil, Mexico, Colombia, Merca, Trinidad y a ricibi un cantidad di compania cu a bisa di ta interesa. E compania PETROCHINA tabata uno serio, pero cu na final tambe no por a yega un acuerdo. Rene Herde: “Si tin un compania cu kier inverti y opera e refeneria pa largo tempo, sigur e ta bon bini. Awor mas cu nunca nos kier e actividad economico importante aki. Pero si no ta trata di un compania serio, anto Aruba no por core riesgo di un “cara abou” atrobe. Si no por haya un compania serio, anto ta miho pa sigui cu e plannan pa habri otro industria y otro actividadnan economico nobo riba e tereno di e refeneria. Aruba no por sigui warda y perde oportunidadnan nobo. Esey lo ta irresponsabel.” Asina Rene Herde a bisa.
COMPANIA SERIO
Ora papia di un compania serio mester splica ta kico kier men. Den e debate den parlamento siman pasa e lider di fraccion di AVP a exigi di partidonan di oposicion pa bisa kico nan ta exigi di un compania cu kier habri y opera e refeneria. Pa tur hende su sorpresa niun di e dos partidonan, ni MEP ni PDR a bisa kico lo exigi di un compania nobo. Esaki ta masha masha peligroso, pasobra e ta nifica cu nan ta dispuesto pa accepta cualkier compania cu bisa cu nan por opera e refeneria, pa kisas aki algun luna bolbe dal porta sera y laga Aruba cu e consecuencianan. Ta netamente esaki ta loke e fraccion di AVP kier evita! Pa fraccion di AVP un compania serio lo mester tin hopi experiencia den operacion di refeneria. E mester tin experticio, azeta crudo pa hopi aña y hopi placa (= biyonnan di dollar) pa inverti y keda inverti den e plantanan di e refeneria. Un compania mester sigura cu e tin un fluho constante di crudo pa refina. Un otro temor ta cu tin hopi compania cu djies kier e waf y e tankinan pa haci “transshipment”. Nan no ta interesa den e refeneria mes. Si ta esey ta e caso, anto Aruba mes lo por haci esey. Nos tin suficiente hende cu experiencia pa haci esey.
DIALUNA
Dialuna mainta lo tin e reunion yama door di sr. Bikker di PDR riba e tema aki. Den e reunion aki lo bay scucha sugerencianan di sr. English cu a yega di traha na Aruba y un compania cu ta bisa di por opera e refeneria. Parlamento lo scucha nan y envestiga si nan ta cuadra cu e exigencianan di un compania serio. Pasobra nos kier un refeneria serio y pa hopi aña. Pero nos no kier pa ningun hende bin “dal nos un para” y laga nos cu tur mal consecuencia. Esnan cu coopera cu algo asina lo wordo teni responsabel pa esaki tambe!
Karel Maduro di MEP: Shon Baba: “Pakico Mike mester a firma?”Posted: May 6, 2015 in Noticiero 94
Oranjestad-Pueblo di Aruba, den e mundo di awendia, tur asunto ta draai rond di escogencia. Bo persona ta liber pa escoge loke bo ta desea di ta of kere. Den Parlamento di Aruba tin un parlamentario di AVP cu ta escoge pa ta ignorante riba e asunto di e protocol firma pa sr. Mike Eman y Hulanda. Ainda falta pa sr. Herde bin bij, p’asina compronde cu ta pa controla su gobierno e acuerdo entreguista aki ta. Ainda falta pa sr. Herde compronde cu su gobierno ta na cadena. Esaki door di propio MAL MANEHO financiero.
Sr. Herde ta papia di normanan financiero cu gobierno awor ta bay adopta di CAFT. Kico esaki ta bisa bo? Cu e gobierno di AVP a goberna SIN normanan financiero, sin guia y sin supervision di Parlamento.
“Con cu ta” ta hopi mas miho, compara cu loke AVP su gobierno a maneha.
Ainda falta pa sr. Herde compronde cu su gobierno ta manera un “choller” gubernamental cu Hulanda a pone bow di curatela. Cu sr. Eman mes a indica, pa e colegio aki bin Aruba y haci control riba e presupuesto ta un echo. Pero, mas convincente ta e motibo di esaki, esta “Ondeugdelijk Bestuur”. Gobierno di AVP a crea un financiële ramp pa cual Hulanda MESTER a cay aden. Hopi remarcabel pa lesa ta cu awor si Aruba tabata den un crisis na 2008. Segun campañanan político di AVP, na 2008 ta MEP por yuda cu e economia tabata bay malo. Pa sr. Herde awor 2008 tambe a perhudica gobierno di AVP. Con esaki por ta posibel si AVP NO tabata gobernando?? Otro berguensa ta e echo cu CFT y tur otro instancia financiero ta menciona cu ta te na 2034, Aruba por bay bek na e nivel sano di 2009. E nivel cu MEP a laga atras! Kiermen NO tabata tin un crisis na 2009? E situacion financiero tabata masha bon? Sr. Mike Eman a gaña Aruba su pueblo anto, djis pa yega na poder. Pa colmo yega na poder cu gañamento y despues DESGRACIA e pueblo tambe!
Alaves e protocol aki ta pone e trabow y e poder di Parlamento di Aruba na berguensa. Categorisando Parlamento su mayoria pa ta incompetente, di mal maneho y di incapacidad gubernamental. Door cu Parlamento NO a haci su trabow debidamente y solamente ta grita VOOR manera hende sin tino.
E mayoria den Parlamento na lugar di controla gobierno, tabata controla oposicion so. Prioridad robes!
Pa stop e berguensa pa Hulanda su cara internacionalmente, Hulanda MESTER a cay den. E protocol aki no ta minando e poder di Parlamento so, pero e ta kitando e poder di Parlamento tambe. Sr. Herde mester por contesta e pregunta dicon sr. Eman mester a firma e protocol aki. Kico kiermen sino fono y den bon of den malo pa sr. Eman? Sr. Herde por splica pueblo di Aruba kico lo a bin pa su gobierno si Mike Eman NO a firma? Mike Eman tabata tin e opcion di NO firma? Dicon aña pasa un impase asina a hiba na un huelga di hamber y awor e envolvimento di Hulanda ta pasa bay manera cos hunta cu lubricante? Ni grita sr. Eman no a grita! Manera: “over my dead body, Hulanda kier verkracht Aruba su gobierno”. Loke ta sumamente straño ta e echo cu algun luna atras sr. Eman y sr. Herde tabata para strak strak contra CFT y Hulanda, pero awor diripiente tur dos ta manera hende cu tabata bisti un carson grandi, anto sin faha!
Ta un berguensa pa pais Aruba, kende no tabata tin un supervision financiero pa motibo cu esaki no tabata nesecario, awor si ta haya esaki forsa y obligatorio. E unico meta ta pa controla e malechornan, chollernan gubernamental, kendenan ta adicto na gasta placa di pueblo sin escrupulo contal nan keda na poder. Awor pueblo ta wak unda su placa lo bay y kico ta ainda falta! Sr. Baba Herde, dicon sr. Mike Eman MESTER a firma, e no ta stima Aruba mas?
Fraccion MEP a enfatisa riba excepcionan hasi pa permiso di trabou durante segunda tanda cu Minister Paul CroesPosted: May 6, 2015 in Noticiero 94
Oranjeastad-Diamars e segunda tanda di e reunion cu Minister encarga cu Asuntonan laboral, social y hobennan a sigui. Den e tanda aki Fraccion MEP a enfatisa riba excepcionan hasi riba base repititivo pa permiso di trabou riba promer peticion. Parlamentario Dangui Oduber a declara lo siguiente: “ Minister Paul Croes ta hiba un maneho estricto y segun su maneho e ta nenga tur promer peticion cu wordo haci pa drenta nos mercado laboral. Cu prueba den man nos a trece dilanti con tin fiesta di permiso tumando lugar. Aparentemente na Aruba no tin hende pa haci trabou di security, no tin hardinero, no tin hende pa haci e trabou di IT support. Peticionan di permiso ta wordo haci despues cu minister mes ta accorda e permisonan”
Den e disertacion di Parlamentario Guillfred Besaril a reitera e importancia di e labor desplega pa Bureau Sostenemi den e cadena Social di nos Pais. Ademas e Parlamentario a elabora riba e maneho eroneo di Minister di Labor pa loke ta e otorgamentonan di prome Permiso pa trabownan cu nos propio hendenan biba riba nos Isla por hasi. Enbista cu tin un desempleo riba nos Isla, Besaril a termina su discurso cu e palabranan: “Cada un persona sin trabow, ta un problema social-economico mas pa nos Pais!
Tambe a hiba palabra den primera tanda parlamentario Xiomara Ruiz-Maduro. Remarcabel ta cu Minister Croes kier a laba su man di e excepcionnan duna pa permiso di labor, pero parlamentario Xiomara Ruiz-Maduro a sigi cuestiona e Minister riba e tema. A pidi claridad riba e caso na unda un persona cu ta 15 aña ilegal na nos pais ta bira haya un permiso cu urgencia y por medio di excepcion. A puntra Minister tambe pa splica kiko lo haci cu e recomendacionnan di SER riba permisonan di ‘geen bezaar’ y con lo evita e envolvimento politico na momento di duna excepcion.
PAROKIA SAN JUAN PABLO II, TANKI LEENDERT, ARUBA Tanki Leendert 279. Tel: 587-9767 Email: parokiaTL@yahoo.com Programa celebracion segundo aniversario di Parokia San Juan Pablo IIPosted: May 6, 2015 in Noticiero 94
Dialuna, 18 mei 2015
Santo Sacrificio di Misa den bario: (7.00 pm)
Famia Jacobs na Tanki Flip 20-A
Diamars, 19 mei 2015
Rosario (6.30 pm)
saliendo for di cas di famia Trimon-Figaroa, Tanki Flip 38-A, pa misa y despues sigui pa Santa Sacrificio di Misa (7.00 pm)
Diaranson, 20 mei 2015
Santo Sacrificio di Misa den bario: (7.00 pm)
Famia Lee, Catiri 5-C
Diahuebs, 21 mei 2015
Santo Sacrificio di Misa (6.30 pm)
Specialmente pa muchanan cu a haci of ta bay haci nan
prome Santa Comunion
Diabierna, 22 mei 2015
Santo Sacrificio di Misa den bario: (7.00 pm)
Famia Boekhoudt, Tanki Leendert 247-A
Diasabra, 23 mei 2015
Santo Sacrificio di Misa (6.00 pm) na Spaño
Diadomingo, 24 mei 2015
Santo Sacrificio di Misa (9.00 am)
Celebracion di e segundo aniversario di parokia San Juan Pablo II y sigui despues cu un brindis pa tur presente.
“Dios rico den misericordia drama bo bendicion ariba nos” (Juan Pablo II).
Enfoke cultural y mehoracion di producto a resalta durante apertura di ATCAPosted: May 6, 2015 in Noticiero 94
Oranjestad-Diamars mainta a tuma lugar apertura di e conferencia di ATCA, cual ta e conferencia di turismo pa nos partnernan di Norte America cu a conta cu presencia di 60 participante for di Merca y Canada.
E biaha aki a comparti cu e actornan importante aki den nos industria turistico na un forma diferente unda a pone extra atencion riba e parti cultural y e diversidad di actividadnan cu nos isla tin pa ofrece. E ultimo aki a wordo haci a traves di un presentacion di nos artista local Rosabelle Illis, kende a mustra un imagen a traves di e wowonan di un ‘first time visitor’cu danki na e experiencia incomparabel na nos isla no a resulta di ta un happy visitor, pero un ecstatic visitor.
Tambe tabatin presentacionnan di CEO di ATA, Ronella Tjin Asjoe-Croes, James Fazio, Director di aeropuerto y Ed Malone, Director di area pa Norte America.
E conferencia aki ta hopi importante mirando cu no solamente ta papia di negoshi y bende Aruba, pero tambe ta duna e participantenan e oportunidad pa reconecta cu e experiencia Aruba.
Ronella Tjin Asjoe-Croes a remarca cu ta hopi importante cu nos operadornan di tour principal ta presente, kendenan ta representa alrededor di 55 pa 60% di e negoshi cu ta bin for di Norte America. Ademas di esaki Aruba ta den e destinacionnan top 5 pa nan pa loke ta benta y negoshi.
Durante e conferencia a enfoca riba aspectonan cultural nobo, trece e experiencia di cultura dilanti cu ta wordo ofreci na nos bishitantenan y bishitantenan potencial a traves di e operadornan di tour.
Un punto importante cu a bin dilanti ta cu ta mustra cu ta inverti den Aruba su producto tanto fisico, di servicio, embeyecimento di nos centro di ciudad, desaroyo di San Nicolas. Esaki a wordo haci a traves di e presentacion di Rosabelle Illis, kende a bin cu un toke artistico y humoristico y cu a wordo usa pa ATA pa mustra e diferente proyectonan nobo cu Aruba tin.
Tambe tabatin presente artistanan local dunando un bista di kico e proyecto di Korteweg ta, cual a wordo introduci algun siman atras.
E parti principal di e presentacion di James Fazio tabata riba con ta mehorando e experiencia di e pasahero na aeropuerto y esaki ta algo importante mirando e trabounan exitoso di ATA pa trece mas turista a traves di nos aeropuerto. Tin diferente proyecto cu ta cla caba y otronan cu ta den proceso y tur esakinan lo contribui na mehora e experiencia na nos aeropuerto.
Ed malone di su banda a mustra e trabounan cu ta wordo haci pa sigui atrae e mercado Mericano y en especial e turistanan afluente, e strategianan di mercadeo y con e mehoracion di nos producto ta influencia e mercado cu nos isla ta enfocando riba dje.
Minister Otmar Oduber a manda e mensahe di gratitud na tur e partnernan di nos isla presente pa contribui na e crecemento substancial di e mercado Norte Americano, cual den e prome lunanan di 2015 a surpasa 7% compara cu 2014.


c: text/html

text:
Hoben Nair Giterson ta pidi yudansa
Hoben Nair Giterson ta pidi yudansa
Mensen djawebs dia 10 di dec ma haña mi den un aksidente mainta prome ku mitar di 7 riba kaya kaminda saliña overkant di Sub way ku Bentana di informashon. Un auto a dal mi riba baiskel i kore bai te ku awe polis nn no a logra haña niun informashon. mi ta kier a hasi un suplika pa si tin hende ku a mira algu of e establesementu nn ku tin kamara si nn por juda mi pa asina por sa ta ken ta e persona ku a hasi mi e kos aki. Si bos nn por sigi share e kos aki lo ta hopi bon. danki. Por tuma kontakto Nair Giterson via Facebook

robotstxt: allowed

filter: keep


text:
ATENSHON: E programa aki a sera.
- Si bo kara ta bol lo e mustra mas slank
- Si bo barika ta di blas, lo e mustra i sinti menos di blas.
- Si bo brasanan ta hinchá, lo bo mira ku nan a baha poko.
- -E ta bai kuadra ku bo peso, sekso, edat i estatura.
- -Bo por pidi remplaso pa tur kos ku bo no ta kome/bebe, menos pan, aros ku batata. Eseinan ta obligatorio.
- -E drink plan i mealplan lo tin 3 dia di kuminda i koi bebe, kual bo ta ripiti pa 1 siman.
- Korsou: FL.20 Personal of FL.15,- via banko
- Hulanda: €10 – via banko
- Aruba, Bonaire, SXM: $11.83 – via banko
ATENSHON: E programa aki a sera.


text:
Tur djasabra anochi pa mitar di 9, Ministerio di Tráfiko, Transporte i Planifikashon Urbano tin su
Ban selebrá karnaval konsiente. Ministerio di VVRP ta duna diferente informashon balioso pa un i
Ban selebrá karnaval konsiente. Ministerio di VVRP ta duna diferente informashon balioso pa un i
Vense tur obstákulo pa Kòrsou ta bon
Apertura ofisial di Kas di Kuido pa hende grandi; 'Grandi na
Sektor di Desaroyo Sosial di Ministerio di Desaroyo Sosial, Labor i Bienestar resientemente a
Esaki ta un bista kompilá di selebrashon di siman di kultura i turismo 2017 i tambe dia maritimo


text:
SEÑOR ta mi Wardador,
mi n’ tin falta di nada,
den kunuku di yerba bèrdè
E ta pone mi sosegá.
E ta hiba mi na awa tranquil
pa mi bolbe haña forsa.
E ta guia mi den kaminda drechi fiel na su nòmber.
Maske mi pasa den e klof di mas skur,
mi n’ tin miedu di nada:
Abo t’ei ku bo garoti i bastòn, ta nan ta mi amparo.
Bo ta drecha un mesa pa mi den bista di mi enemigu;
Bo ta hunta mi kabes ku perfume,
mi beker yen ta bash’afó.Sí, bendishon i bondat
ta kompañá mi tur dia di mi bida. Lo mi biba
den kas di SEÑOR henter mi bida largu.
Cu dolor na nos curason pero conforme cu boluntad di Dios
nos kier anuncia fayecimento di nos ser keri
Ronald Edwin (Gepi) Pietersz
*7 juni 1941 – 🕆 5 augustus 2022
Na nomber di su yiunan::
Dino Pietersz y famia na Hulanda
Joselito Pietersz y famia
Marcia Mercera y famia na Boniero
Daniel Pietersz y famia na Chile
Su pareja: Leila Caroprese Montilla
Rumannan:
Vda Regina Thijsen-Pietersz y famia
Vda. Carmen Roos-Pietersz y famia
Vda Yolanda Maduro-Pietersz y famia
Vda Reginalda (Nana) Vlaun-Pietersz y famia
†Clara (Rita) Pietersz y famia
†Jane Pietersz y famia
Glenn (Toto) Pietersz & Mirna Arends y famia
Glenda Pietersz & Juan Winterdaal
Susan Pietersz y famia
Shirley & Arnold Lattig-Pietersz y famia
Oscard (Scoen) y Maria Pietersz-de Cuba y famia
Donald (Go) Pietersz
†Stanley y Betty Pietersz-Revilla y famia
Robert (Pol) y Josefina Pietersz-Tromp y famia
Su amiga stima: Vda. Reina Pietersz-Ras
Su bon amigo: Joni Oduber
Su amigonan di cas y gallero y su collega nan Ina’s Cleaning
Primo y Primanan, Sobrino y Sobrinanan, ihanan y demas famia:
Pietersz, Mercera, Thijsen, Roos, Maduro, Vlaun, Kock, Arends, Winterdaal, Koolman, Lattig, de Cuba, Revilla, Tromp y demas famia den exterior.
Ta invita tur amigo, bisinja, conocir pa asisti na acto di despedida cual lo tuma lugar:
Diamars 9 di Augustus 2022, na Ad Patres Funeral Home di 2or pa 4or di atardi sigi cremashon den seno familiar.
Enbez di manda flor/ krans por hasi donacion pa Hospice Atardi. Lo tin un box desponibel na Funeraria.
Nos ta pidi disculpa si pa motibo di tristeza nos por a lubida di agrega algun famia.
Disculpa nos pero despues di entiero nos no ta ricibi bishita di condolencia na cas.


text:
KRALENDIJK – Den e di dos trimèster di 2022, produkto i servisio di konsumo na Boneiru tabata 9,4 porshento mas karu ku e aña anterior. Den e promé trimèster inflashon ainda tabata 9,2 porshento. E oumento aki ta prinsipalmente debí na e oumento di preis pa alimentashon i buelo. CBS ta indiká esaki a base di e indise di preis pa konsumidó na Hulanda Karibense.
Na Sint Eustatius inflashon a subi di 4,9 porshento den e promé trimèster pa 7,7 porshento den e di dos trimèster. Partikularmente e oumento di preis pa alimentashon, gasolin, i buelo, a provoká e oumento di inflashon na Sint Eustatius. Preisnan na Saba a subi ku 8,2 porshento, basá riba un periodo di un aña, den e di dos trimèster di 2022. Den e promé trimèster inflashon ainda tabata 6,7 porshento. Ta atribuí e oumento na Saba tambe na e oumento di preis di alimentashon, gasolin i buelo.
Preis na Boneiru a oumentá ku 1,8 porshento kompará ku e trimèster anterior
Kompará ku e promé trimèster di 2022, preis na Boneiru a subi den e di dos trimèster ku 1,8 porshento. E oumento aki ta debí, prinsipalmente, na e oumento di preis pa alimentashon (2,2 porshento). E preisnan di buelo a subi ku 8,5 porshento, produkto pa mantenshon di kas a subi ku 5,5 porshento i preis di seguro a subi 4,8 porshento. Preisnan di enseñansa a subi ku 7,0 porshento.
Preis na Sint Eustatius a oumenta ku 3,6 porshento kompará ku e trimèster anterior
Preis pa konsumidó na Sint Eustatius a subi den e di dos trimèster di 2022 ku 3,6 porshento kompará ku e promé trimèster. Preis pa alimentashon a subi ku 2,8 porshento den e último trimèster kompará ku e trimèster anterior. Preis di transporte a subi ku 12,4 porshento den e di dos trimèster. E oumento aki ta debí na e subida den preis di outo (4,6 porshento), gasolin (13,1 porshento) i buelo (14,8 porshento). Preis di mueble i aparato elektróniko tambe a subi.
Preis na Saba a oumentá ku 2,8 porshento kompará ku e trimèster anterior
Na Saba, konsumidó mester a paga un promedio di 2,8 porshento mas den di dos trimèster di 2022 kompará ku e trimèster anterior.
Preis pa alimentashon a subi ku 3 porshento den e último trimèster kompará ku e trimèster anterior. Na Saba, preis di transporte a subi ku 10,6 porshento den e di dos trimèster. Preis di outo tabata 4,6 porshento mas karu i e preis di gasolin a subi ku 7,4 porshento. Buelo tabata 11,2 porshento mas karu ku e trimèster anterior.
Webu a bira hopi mas karu
Hopi remarkabel ta e oumento den preis di webu den e último trimèster. Preis di webu a subi konsiderablemente riba tur tres isla kompará ku e promé trimèster. Na Sint Eustatius, webu a bira 51,7 porshento mas karu, na Saba 28,1 porshento mas karu i na Boneiru 16,3 porshento mas karu. Riba 17 di Mei 2022, entidat públiko di Boneiru a subi e preis di webu lokal pa komersio chikí.
Sifranan provishonal
E sifranan provishonal di e promé trimèster di 2022 pa Boneiru ta ahustá debí na informashon adishonal. E sifranan durante e di dos trimèster di 2022 ta tentativo i lo stipulá nan definitivamente ora di publiká sifranan tokante e di tres trimèster di 2022.
Artíkulo (na hulandes): De kleinhandelsprijs voor lokale kippeneieren verhoogd https://bonairegov.com/nieuwsoverzicht/artikel/tijdelijke-verhoging-kleinhandelsprijs-lokale- kippeneieren
Fuentenan:
StatLine – Hulanda Karibense https://opendata.cbs.nl/CBS/nl/dataset/84046NED/table?dl=BFA9


text:
Van Dorp ta apoya nos escritornan local y nos dushi Papiamento.
Ursula, un mucha muhe di diescinco aña, ta biba huntu cu su mayornan y a caba di gradua. Pa un temporada tur cos ta bay bon, Hitler, cu ta na poder ta esun cu ta dicidi kico tur hende mester haci. E ta pasa den cosnan malo, pero despues e ta mehora un poco. Eta siña conoce Joop, un Hulandes manda pa bin traha na Alemania y ta namora na dje. Despues di guera Joop ta bay bek su pais, pero ta priminti di bolbe p’e. Joop ta bolbe y nan ta casa pa despues bay biba na Hulanda unda Ursula ta spera di haya un bida nobo, yen di felicidad pa lubida tur loke el a pasa. Futuro lo dicidi si cos ta bay manera e ta spera.
Manchi (Herman Hennep) a nace na Aruba na 1942.
Despues di scol basico na DE LA SALLE SCHOOL, el a bay MULO na DOMINICUS COLLEGE. Despues el a bay afo y a bolbe poco aña despues como maestro di scol. El a traha na diferente scol basico y a lanta un trio cu a carga e nomber TRIO CARIBE. Na 1971 el a bay Hulanda. Aya e a traha como maestro di scol y a toca den su oranan kiber. Aya el a saca su prome disco 45 cu DUO CARIBE. Na 1974 e duo aki a gana e prome songfestival antiyano na Hulanda. El a yega di gana tambe den competencia di poesia na Hulandes. Na 1983 el a bay hospital pa un dolor den su lomba y despues di dos operacion el a keda paralitico. Ya cu e no por a eherce su profesion mas, el a dedica hopi tempo na skirbi cantica, poesia y storia cortico. Tambe el a skirbi diferente columna na Diario. Esaki ta su di tres buki, dedica na hubentud di e islanan ABC.
Diasabra dia 3 di September Manchi Hennep lo ta presente na Van Dorp Book & Office Dakota pa presenta su buki nobo pa esnan cu ainda no a cumpr’e. Pasa busca di bo y laga Manchi firm’e pa bo.
Sr. Hennep lo ta na Van Dorp Dakota for di 11.00 a.m – 1.00 p.m


text:
Durante e reunion di Conseho Insular, lider di fraccion di MPB, Elvis Tjin Asjoe a presenta un mocion cu ta pone atencion riba diferente facilidad pa piscado cu a keda acepta unanimamente.
E mocion ta trata diferente aspecto cu piscadonan tin mester pa asina nan por cumpli cu nan trabou di tur dia. Algun di e aspectonan aki ta cu e piscadonan no tin un area sigur pa mara nan boto. Ta existi un necesidad grandi pa un area di mara tanto boto grandi como boto chikito di piscado. Tin necesidad tambe pa construi un âslipwayâ pa boto di piscado, boto recreativo y tambe pa instancianan gubernamental y no gubernamental por haci nan trabou. Por a nota cu e waf di piscado na Sorobon ta den mal estado di mantencion y e sitio caminda nan ta baha boto ta bou di santo. Esakinan tur ta crea un urgencia pa percura pa un sitio sigur pa asina piscadonan por eherce nan trabou di tur dia.
E mocion ta instrui Colegio Ehecutivo pa duna directorado di R&O encargo pa crea un plan di desaroyo pa e area di Te Amo Bich, cuminsando pabou di Port Bonaire te na e waf caminda e barconan di combustibel ta mara y alabes pa cana e caminda pa tuma bek parti di e tereno destina pa construccion di hotel na unda Courtyard by Marriott ta situa actualmente.
Nos ta mira ku e wafnan den centro di ciudad, entre otro Waf di Chachacha, Waf Nello Craane y e waf di piscado na Playa Pabou a ricibi mantencion, pero esun na Sorobon caminda habitantenan di Antriol, Sorobon, Nikiboko y Tera KĂČrĂĄ ta frecuenta no ta na ordo. Piscadonan tin cu lastra nan boto pa por drenta lama. Mester remedia esaki y crea e facilidadnan necesario pa nan tambeâ, segun Elvis Tjin Asjoe, lider di fraccion di MPB.
Al final e mocion ta instrui Colegio Ehecutivo pa medio di e departamento di fiansa pa realoca medionan financiero pa por crea facilidad pa piscado; entre otro construi un waf y luga di hala y mara boto na altura di Port Bonaire y na Courtyard by Marriott. Pone facilidad di awa di bebe, coriente y camara di vigilancia pa siguridad y encarga Piskabon cu e maneho di mantencion via un contracto di cuido


text:
KRALENDIJK – Ku hopi interes i atenshon MCB ta sigui opservá e evolushon i desaroyonan di e Novel Corona Virus (COVID-19) i medidanan i aviso di outoridatnan lokal.
Bienestar general i nos relashon ku nos klientenan ta masha importante pa nos i relashoná ku esaki MCB ta partisipá ku djarason 25 i djaweps 26 di maart, di 8am pa 9am su Playa Branch lo ta habrí solamente pa pago di AOV komo medida di prekoushon pa garantisá seguridat di nos grandinan.
Después di e orario dediká na nos grandinan nos kahanan lo kontinuá ku e servisio kustumbrá pa su klientela.
Tuma bon nota di esaki.


text:
Énfasis riba inskripshon: manera diagnostiká kanser, pashèntnan por inskribí serka nos. Nan ta keda asigná na un trahadó sosial ku, despues di hasi un entrevisat di admishon, ta duna tur tipo di yudansa i guia.
Transporte
Klientenan di PWF por hasi un petishon pa haña transporte grátis pa i for di CMC, pa tantu tratamentu di radioterapia komo tratamentu di kimoterapia.
Tambe pashènt nan por hasi uso di e transporte aki pa por partisipá na aktividatnan organisá pa e departamento di Terapia i Rekreashon.
Kamber di Protésis
Prinsipalmente ta duna un protésis di pechu i BH speshal na pashèntnan di mastectomie. Manera ku pone un pashènt na altura di su malesa, e hospital of siruhano ta referí e pashènt na un trahadó sosial pa tur e informashon i guia nesesario. Ta purba duna e pashènt e pakete di emergensia promé ku e operashon. E pakete aki ta konsistí di un bala sòft, un pida kabuya, un kusinchi i un pechu prostétiko di emergensia. E trahadó sosial ta duna e pashènt esaki.
Departamento Terapia i Rekreashon
Frekuentemente boluntarionan di PWF ta organisá aktividatnan pa e departamente Terapia i Rekreashon. For di djaluna te djabièrnè klientenan por pasa na sentro den óranan di mainta pa hasi aktividat. Nan por partisipá na aktividátnan manera obra di man, domino, kanta den kor, teatro i na kursonan manera yoga i terapia di moveshon.
Pakete di alimento
Klientenan di PWF ku ta hasi tratamento di kimoterapia of radioterapia, por bini na remarke pa pakete di alimento durante di nan tratamentunan.
Simposio
Frekuentemente PWF ta organisá simposionan pa hasi pueblo konsiente di tur loke tin di haber ku kanser. Presentadónan tantu lokal komo internashonal ta duna informashon na e simposionan aki.


text:
Koenders: Hunto cu paisnan Caribense duna contenido na relacionnan exterior
“Como minister di Relacionnan Exterior pa henter Reino, ami ta sostene e interesnan di tur pais di Reino. Hunto nos ta duna contenido na nos relacionnan exterior. P’esey ta importante pa mi mantene contacto intensivo cu e paisnan Caribense di Reino.” Esaki ta loke minister Koenders a bisa na Corsou, despues di e Koninkrijksoverleg Buitenlandse Betrekkingen (Consulta di Relacionnan Exterior di Reino) cu Minister Presidentnan di Aruba, Corsou y Sint Maarten.
“Como minister di Relacionnan Exterior pa henter Reino, ami ta sostene e interesnan di tur pais di Reino. Hunto nos ta duna contenido na nos relacionnan exterior. P’esey ta importante pa mi mantene contacto intensivo cu e paisnan Caribense di Reino.” Esaki ta loke minister Koenders a bisa na Corsou, despues di e Koninkrijksoverleg Buitenlandse Betrekkingen (Consulta di Relacionnan Exterior di Reino) cu Minister Presidentnan di Aruba, Corsou y Sint Maarten.
“E consulta di Reino aki ta é momento den aña pa repasa cu e tres minister presidentnan e temanan mas imporante riba tereno di relacionnan exterior”, segun e minister. “Union den maneho exterior ta esencial pa atende interesnan di Reino, incluso esunnan di e paisnan.”
E minister a bisa cu e lo para fuerte internacionalmente pa cu interesnan di e partinan Caribense di Reino. El a enfatisa cu participacion den e tereno internacional ta bay man den man cu derecho- y debernan. “Internacionalmente por procede contra Reino pa obligacionnan di tratado, bon gobernacion y derechonan humano”, segun e minister.
Den cuadro di harmonisacion di e maneho di visa Caribense, e cuater paisnan a cumbini cu otro pa, pa entrante dia 1 di juli 2015, duna dispensacion di visa pa Colombia, valido pa Corsou y Sint Maarten, anticipando e posibel dispensacion pa e teritorio Schengen. Lo evalua e decision aki na juli 2016. Pa Aruba y Hulanda Caribense lo otorga e dispensacion di visa pa Colombia, asina cu e dispensacion di visa drenta na vigor pa tur dos pais pa e teritorio Schengen. Lo evalua e dispensacion di visa di Colombia pa Aruba y Hulanda Caribense un aña despues cu e dispensacion di visa pa Aruba y Hulanda Caribense a drenta na vigor.
Durante e deliberacionnan tambe a trata e desaroyonan den region. Koenders a yama e acercamento entre Cuba y Estadonan Uni di Merca historico. El a subraya e importancia di e proceso di reformacion cu Cuba a cuminsa riba tereno politico y economico. “Esaki tambe ta ofrece oportunidadnan. Pa motibo di cercania tin pa e Paisnan oportunidadnan interesante pa mas cooperacion riba tereno di comercio, energia, ciencia medico y derechonan humano”. Dia 7 di mei minister Koenders lo bishita Cuba.
Ta natural cu a papia tambe riba e desaroyonan na Venezuela, e pais bisiña mas grandi di Reino. “Bon vecindad ta e base di e relacion entre Reino y Venezuela”, segun Koenders.
Aruba, Corsou y Sint Maarten tin cada un, nan autoridad autonomo pa promocion comercial. E minister a bisa cu embahadanan Hulandes, consuladonan y representantenan permanente ta na disposicion di tur e paisnan di Reino: “Gobiernonan, empresanan y ciuidadanonan di Aruba, Corsou y Sint Maarten semper por acerca e “postennet” pa asisti na ehecucion di nan ambicionnan economico. Tambe por uni na misionnan comercial. Ta bon pa observa cu esaki ta sosode mas y mas, por ehempel relaciona cu Panama, Colombia y djis ey tambe cu Cuba.”
Pa motibo cu e paisnan Caribense ta forma parti di Reino, nan no ta bini na consideracion pa mayoria di e fondonan di desaroyo. Pero como estadonan chikito di isla (SIDS – Small Island Developing States), nan tin si un problematica specifico di desaroyo. Minister Koenders a bisa cu mundialmente Reino ta reconoce e posicion special y circunstancianan di estadonan chikito di isla. “Asina, na luna di september, Reino a pasrticipa na e conferencia di SIDS na Samoa, cu un delegacion fuerte, lidera excelentemente pa minister president Eman”, segun Koenders.
El a bisa cu Reino ta esforsa su mes den e negociacionnan tocante Post-2015 Agenda di Metanan Duradero di Desaroyo di Organisacion di Nacionnan Uni pa por yega na elaboracion di e circunstancianan special di e islanan chikito aki den e metanan.
Den conexion cu Organisacion di Nacionnan Uni, e minister a señala cu Reino Hulandes ta spera di por obtene un asiento den Conseho di Seguridad di Nacionnan Uni na 2017. “Esaki ta enfaticamente un candidatura amplio di Reino. E cuater paisnan di Reino Hulandes ta core campaña hunto pa bira miembro di Conseho di Seguridad di Nacionnan Uni. Pa e motibo ey tambe nos tin e lema: ‘Kingdom of the Netherlands, One Kingdom – Four Countries; European and Caribbean’ (Reino Hulandes - Un Reino – Cuatro Pais; Europa y Caribe).”
Na final Koenders a gradici minister president Asjes pa su recepcion caluroso na Corsou. El a felicit’e cu presidencia di OCTA (Overseas Countries and Territories Association). “Mi ta contento cu e rol activo di Corsou den e relacionnan cu Union Europeo. E prioridadnan di e presidencia Curasoleño tabata bon scogi; un miho cooperacion den region y cu Union Europeo.” Na Corsou e minister a papia tambe cu Gobernador George-Wout, cu minister Palm (Desaroyo Economico) y cu Presidente di Vereniging Bedrijfsleven Curaçao (Asociacion di Comerciantenan na Corsou).
Pa conclui su bishita na Corsou, minister Koenders a bishita un base di marina, for di unda tambe Hulanda ta apoya operacionnan di combatimento di droga den teritorio di Caribe. Minister Koenders: “Mi ta impresiona di e esfuerso di guardacosta y otronan, pa combati via e operacionnan aki, contrabanda di droga y pa duna un contribucion na seguridad y stabilidad regional.”
Corsou ta e di dos parada di Koenders durante un biahe na e paisnan Caribense di Reino – Aruba, Corsou, Sint Maarten – y e paisnan Latino Americano Cuba, Guatemala y Mexico.


text:
Resultadonan di Beisbòl Liga Grandi ayera:
- Detroit Tigers a derota New York Yankees ku skor di 12-4
Didi Gregorius a konektá 1 hit den 4 turno na bate. Didi tin un promedio di .237
- Baltimore Orioles a gana Toronto Blue Jays ku skor di 13-9
- Miami Marlins a pèrdè di Cincinnati Reds ku skor di 5-2
- Tampa Bay Rays a pèrdè di Cleveland Indians ku skor di 1-0
- Pittsburgh Pirates a pèrdè di Washington Nationals ku skor di 9-2
- St. Louis Cardinals a pèrdè di Phildadelphia Phillies ku skor di 9-2
- Boston Red Sox a derota Kansas City Royals ku skor di 13-2
Xander Bogaerts a konektá 3 hit for di kua 1 doblete den 5 turno na bate ku 3 kareda empuha i 1 anotá. Xander tin un promedio di .292. Te ku awor den luna di yüni Xander tin un promedio di .329. Den su ultimo 91 partidonan bayendo bek te na 31 di ougùstùs 2014 Xander tin un promedio di .296. Xander ta lidera e ekipo di Boston Red Sox ku un promedio di .358 ku koredó di posishon di anotá
- Chicago Cubs a gana di Minnesota Twins ku skor di 8-0
- Texas Rangers a pèrdè di Chicago White Sox ku skor di 3-2 den 11 entrada
- Los Angeles Angels a pèrdè di Oakland Athletics ku skor di 3-2
- Houston Astros a derota Seattle Mariners ku skor di 6-2
- Milwaukee Brewers a pèrdè di Colorado Rockies ku skor di 10-4
- San Diego Padres a pèrdè di Arizona Diamondbacks ku skor di 7-2
- New York Mets a pèrdè di Atlanta Braves ku skor di 1-0
Andrelton Simmons a konektá 1 hit den 4 turno na bate. Andrelton tin un promedio di .279
- San Francisco Giants a pèrdè di Los Angeles Dodgers ku skor di 10-2
Kenley Jansen no a picha den e partido aki. Kenley tin un rèkert di 2-0 ku 9 partido salba in un efektividat di 0.75 den 12 partido e temporada aki
Partidónan di Liga Grandi pa awe:
- Philadelphia Phillies kontra New York Yankees
- Detroit Tigers kontra Cleveland Indians
- Toronto Blue Jays kontra Tampa Bay Rays
- Los Angeles Dodgers kontra Chicago Cubs
- Chicago White Sox kontra Minnesota Twins
- Houston Astros kontra Los Angeles Angels
- Kansas City Royals kontra Seattle Mariners
Breve:
- E ekipo di Frisco RoughRiders a kita Chris Garia for di lista di hungadó inkapasitá den wikènt tras di lomba. Mes ora e pelotero a keda asigná pa e organisashon di Texas Rangers pa nan ekipo di Tripel A Round Rock Express. Den dòbel A huntu ku e ekipo di Frisco RoughRiders Chris a logra un promedio di .169 den 20 partido promé ku e la leshoná su man/dùim robes
- E ekipo di Evansville Otters den e Liga Independiente di Beisbòl a laga Rodney Daal den libertat. Ku e ekipo di Evnasville Otters Rodney tabata tin un promedio di .000 den 1 partido. Daal tin un suspenshon di 100 partido pa uso di supstansiá prohibí imponé pa Major League Baseball. E suspenshon ta drenta na vigor na momentu ku e pelotero firma ku un organisashon di Liga Grandi
Tripel A
- Roger Bernadina no a konektá hit den 3 turno na bate ku 1 base por bola pa Albuquerque Isotopes. Roger tin un promedio di .247
- Chris Garia a konektá 2 hit for di kua 1 Grand Slam pa Round Rock Express. Den e partido Chris a anotá 2 kareda i empuha 4. Chris tin un promedio di .286
Dòbel A
- Jonathan Schoop a konektá 1 hit den 3 turno na bate ku 1 base por bola pa Bowie Baysox. Jonathan tin un promedio di .091
Klase A
- Gianfranco Wawoe a konektá 1 hit den 4 turno na bate ku 1 kareda empuha pa Clinton LumberKings. Gianfranco tin un promedio di .259
- Juremi Profar a konektá 1 doblete den 3 turno na bate pa High Desert Mavericks. Juremi tin un promedio di .240
- Darren Seferina a konektá 3 hit for di kua 2 tripel den 4 turno na bate ku 2 kareda empuha pa Peoria Chiefs. Darren tin un promedio di .297. Ku e dos tripelnan den e partido di ayera Darren ta igualá rèkert di e organisashon di Peoria Chiefs. E pelotero ta bira e di seis hungadó di historia di e ekipo ku ta konektá 2 tripel den un partido
Liga Independiente
- Curt Smith no a konektá hit den 3 turno na bate ku 1 base por bola pa Lincoln Saltdogs. Curt tin un promedio di .222
- Shairon Martis a picha 7 entrada kompletu permitiendo 1 kareda riba 4 hit i ponchando 4 batido. Shairon no a risibí desishon den e partido i ta mantené su rèkert na 1-1 ku un efektividat di 6.35 den salida


text:
Havenkantoor huntu ku STINAPA a sondia e área, i a konstatá ku e área di Sorobon te ku Willemstoren (vuurtoren) ta e área ku ta afektá. E área ta grandi, tin kaminda e breu ta leu for di otro i tin kaminda e ta mas konsentrá. Esaki ta hasi ku e limpiesa lo tuma hopi tempu. Por lag’é e breu riba baranka seka pero mester limpia e breu den awa i riba bich. Den un siguiente komunikado nos lo partisipá e akshon ku lo tuma pa limpiesa
PERSBERICHT/KOMUNIKADO PA PRENSA
Afdeling Communicatie Openbaar Lichaam Bonaire
Telefoon: 717-5330 ext. 277 / 229 | Email: communicatie@bonairegov.com
Datum: 27-05-2017
Mesora personal di Havenkantoor a tuma medida nesesario:
“Derame di Petrolio ku daño pa kosta di Boneiru”
Kralendijk – Dia 16 di mei, Havenkantoor a risibí informashon di STINAPA tokante manchanan di petrolio ku a spula na bichnan di Isla Los Roques ku ta keda aproksimadamente ménos 170 kilometer for di kosta ost di Boneiru. E orígen ta un derame di petrolio ku a sosodé dia 23 di aprel na Trinidad i Tobago.
Mesora a informá warda kosta, Ministerio di Infrastruktura i Medio ambiente, Havenkantoor di Aruba i Kòrsou. Na mes momentu a pone instanshanan konserní na Boneiru i otro departamentunan di entidat públiko Boneiru tambe na altura di e situashon.
A tuma medidanan di prekoushon mirando ku tin un posibilidat ku e manchanan di petrolio por yega Boneiru. Esaki teniendo na kuenta e serkania di Los Roques. Havenmeester huntu ku wardakosta a tuma akshon pa investigá e área for di avion i “Cutter” pa averiguá si tin manchanan di petrolio biniendo direkshon di Boneiru.
Despues di un konsulta ku Rijkwaterstaat a risibí e informashon ku e petrolio ku ya tin un luna den laman lo kambia di konsistensha i forma bala di breu. Bala di breu ta petrolio ku a degradá debí na e awa di laman. Loke ta pone ku e ta difísil pa mira for di superfisie di laman, mirando ku esaki ta keda zueif nèt bou di nivel di laman.
Gobièrnu di Boneiru den persona di Havenmeester i tim, warda kosta i Stinapa lo keda monitoriá e situashon pa asina manehá esaki debidamente. Stinapa a risibí ekiponan nesesario pa hasi e bichnan limpi. Ta trata aki di hanskun, paña special pa bisti pa protehá voluntarionan un paña pa rekohé e petrolio i fòrki pa no tin nodi di mishi ku e paña sushi. Te ainda por tuma nota ku e manchanan ta basta chikitu, nan no ta mas grandi ku diesinku centimeter.
Ta difísil pa prevení mas mancha di petrolio yega nos kosta. Gobièrnu di Boneiru ta hasi un apelashon na tur hende pa avisá Stinapa òf Havenkantoor si nota manchanan di petrolio den laman serka e kosta di Boneiru. Laga e parti di limpiesa di esaki pa boluntarionan ku tin e ekipo adekuá. Si bo ta ke pone bo mes komo boluntario, por fabor tuma kontakto ku Stinapa òf Havenkantoor.
PERSBERICHT/KOMUNIKADO PA PRENSA
Afdeling Communicatie Openbaar Lichaam Bonaire
Telefoon: 717-5330 ext. 277 / 229 | Email: communicatie@bonairegov.com
Datum: 28-05-2017
Entidat Públiko di Boneiru huntu ku Stinapa i Selibon:
“Tumando akshon pa manehá e konsekuensha di derame di petrolio”
Kralendijk – Tim di entidat públiko, Stinapa i Selibon ta tumando akshonnan konkreto pa manehá i minimalisá e daño di e derame di petrolio pa kostanan na parti ost di Boneiru. Manera ta konosí for djaweps balanan di breu ta yegando kostanan di Boneiru. Gobièrnu di Boneiru a tuma akshon mesora ku a nota e peliger ku esaki por trese pa e kosta di Boneiru. Personal di havenkantoor a sòru pa e ekipo nesesario pa e tim di boluntario por hasi e limpiesa na e kostanan.
Un súplika ta bai na tur suidadano ku tuma nota di e balanan di breu pa no mishi ku esaki si bo no tin e ekipo nesesario. Mester di hanskun adekuá pa protehá bo mannan. E breu ta kontaminá i por ta tóksiko i peligroso pa bo kueru. Den kaso ku e supstansha mishi ku bo kueru, kita esaki ku sea “baby oil” òf zeta di kushina ku né. E supstansha NO ta kita ku habon òf alkohòl, usa un forma di zeta pa kita esaki.
Durante un reunion di e tim di akshon a deliniá e diferente puntonan di akshon pa minimalisá e daño ku e supstansha por kousa mundu bou di laman pero tambe paranan. E tim di akshon lo dirigí su esfuersonan na e partinan mas vulnerabel promé manera Lac, Sorobon i Lagun. Den e sitionan aki tin hopi animal ku por muri debí na e breu. Pa e motibu aki ta traha duru pa prevení esaki . Despues ku kolektá e balanan di breu, Selibon lo deshasí di esaki di un manera responsabel.
Personanan ku ta dispuesto pa yuda komo boluntario por tuma kontakto ku por fabor tuma kontakto ku Stinapa òf Havenkantoor. Ta hasi un apelashon na tur suidadanonan pa tene na kuenta ku pa por limpia e supstansha for di e bichnan mester di ekipo adekuá.


text:
PROMÉ MINISTER GILMAR PISAS A BISHITÁ E INSTITUTO PÚBLIKO SENA NA COLOMBIA
Willemstad – Promé Minister sr. Gilmar Pisas a hasi un bishita na e instituto públiko SENA na Bogota, Colombia dia 8 di ougùstùs 2022.
E delegashon di SENA ku a risibí Promé Minister sr. Pisas tabata konsistí di Dra. Adriana Colmenares Montoya (Directora de Promoción y Relaciones Corporativas), Dr. Rodolfo Martínez Pérez (Subdirector Centro Diseño y Metrología), Dra. Marcela Ramos Arroyave (Coordinadora de Relaciones Internacionales y Cooperación) i sra. Daniela Santamaria Uribe (Asesora Cooperación Sur-Sur Zulma Rincón. Periodista, Oficina de Comunicaciones).
Durante di e bishita di trabou ku Promé Minister sr. Pisas tabatin na Colombia e la hasi uso di e oportunidat pa bishitá e instituto SENA (Servisio Nacional de Aprendizaje) pa por a risibí mas informashon general, será konsoí ku instruktor i trainernan, e infrastruktura, teknologia i bon práktikanan ku SENA ta usa pa train un studiante i òf trahadó.
Gobièrnu di Kòrsou a tuma nota ku for di aña 2019 a firmá un MOU ku SENA.
SENA ta un instituto independiente públiko, ku ta risibí subsidio di e Gobièrnu na Colombia i tambe tin sierto fonndonan ku e instituto ta traha kun’é. Tin diferente empresa ku ta duna sosten na e instituto aki mirando kon e ta yuda pa empresanan por haña hende spesialisá i bon prepará mesora riba diferente área di trrabou.
SENA ta un inisiativa di e Gobièrnu Colombiano kual su ophetivo ta pa desaroyá programanan di formashon profeshonal pa e forsa laboral komo un medio pa oumentá i mehorá oportunidat pa trabou i tambe e kalidat di implementashon di programanan ku tin impakto riba e sektor produktivo Colombiano.
E meta prinsipal di SENA ta pa desaroyá edukashon i promové empleo i ta desaroyá kuríkulonan di TVET (Technical and Vocational Education and Training).
SENA ta duna kursonan akreditá riba diferente área i tambe ta prepará train-the-trainers.
SENA ta traha den koperashon ku mas di 10 pais riba plano internashonal i ta duna kursonan den diferente idioma.
E kursonan ta keda duná gratis na SENA i por sigui esakinan den forma digital, virtual òf personal.
Tres tarea prinsipal ku SENA ta traha riba dje ta:
Programanan di formashon;
Entrepreneurship;
Formashon spesialisá pa trahadonan.
Promé Minister sr. Pisas a haña e oportunidat pa presensiá un presentashon general di e instituto SENA i tambe bishitá diferente laboratorio, entre nan e laboratorio di koperashon ku e empresa Siemens i e laboratorio di simulashon di variabelnan di un proseso industral. Tambe a haña oportunidat pa bishitá e sentro di Cibersecurity di kual e kursonnan ta keda ehekutá den aliansa ku MNEMO Cibersecurity. E sentro aki tin un luna di eksistensia i ya a krea trabou pa diferente di esnan ku a sigui un kurso na e sentro aki.
SENA ta un gran oportunidat i posibilidat pa nos hendenan por sigui kursonan di durashon kòrtiku pa por ta mihó prepará i spesialisá riba diferente área, hasi transferensia di konosemento, partisipá den programanan di train-the-trainer, i tur esakinan sea den forma digital, personal òf virtual gratuitamente.
Promé Minister sr. Pisas tabata hopi satisfecho ku e bishita aki kaminda e por a atkerí hopi informashon i tambe tuma nota di e funshon i logronan di e instituto SENA.


text:
Cacho di rasa por ta bunita, tutu, master y fuerte. Pero tambe malo di salud, tin un bida cortico y problemanan cronico fastioso. E causa, sea consciente of inconscientemente, ta hende.
Pa decadanan caba, hopi cacho di rasa ta nace cu kebrantenan di salud. Esaki ta wordo ocaciona door cu hende ta pone cachonan di e mesun rasa reproduci cu otro, pa haya mas cacho di e mesun rasa. E concecuencia di esaki ta cu tin hopi endogamia (inbreeding) y incest, cu ta reduci e ‘variedad genetico’ di e cachonan di rasa. Y esey na su turno ta aumenta e riesgo pa trastorno genetico.
Hende tambe a y ta ‘match’ cachonan pa purba ‘crea’ cacho cu cierto caracteristica exagera. Por ehempel, cachonan cu un snuit mas plat, of un cabes mas grandi of chikito. Asina a logra ‘crea’ y bende rasanan di cacho cu ta mustra manera hende kier pa nan mustra. Pero e mesun caracteristicanan aki por tin consecuencianan grave pa e cacho su salud, su calidad di bida y con largo e lo biba.
Un ehempel ta e Cavalier King Charles Spaniel. Antes, e mesun rasa aki tawata tin un cabes mas grandi. Awendia, e cabes a bira asina chikito cu no tin debido espacio pa su celebro. E consecuencia ta cu hopi Cavalier King Charles Spaniels tin dolor di cabes cronico.
French Bulldogs a haya un snuit plat. Nan snuit tin un largura di alrededor di ⅙ parti di nan cabes, mientras un cacho ‘normal’ su snuit ta alrededor di ½ di su cabes. E snuit cortico ta causa dificultad pa hala rosea. English Bulldogs tin trastornonan genetico te na e punto cu probablemente e rasa aki no por sobrebibi sin intervencion humano. Banda di no por hala rosea mucho bon y otro limitacionnan fisico, hopi di nan no por ‘paar’ cu otro pa motibo di e forma di nan curpa. Tambe tin e problema cu hopi no por duna luz sin cesarea paso e cabes di e rasa a bira hopi grandi compara cu su curpa.
Golden y Labrador Retrievers ambos ta conoci pa haya problema cu nan elleboog. Tambe nan ta haya problema cu nan heup, cual ta algo cu German Shepherds y Boxers tambe ta sufri di dje pa motibo di trastorno genetico.
Un otro caracteristica problematico di cierto rasa ta e ‘plooinan’ di (mucho) cuero, cual por causa infeccion di cuero. Tambe tin e trastorno genetico cu ta causa cu un cacho no por regula su temperatura manera debe ser, problema di curazon, di wowo, djente y hasta problema cu nan spina di lomba cu por causa paralisacion.
E dies rasanan cu mas kebrante di salud, segun RashondenWijzer.nl:
Pa decadanan caba, hopi cacho di rasa ta nace cu kebrantenan di salud. Esaki ta wordo ocaciona door cu hende ta pone cachonan di e mesun rasa reproduci cu otro, pa haya mas cacho di e mesun rasa. E concecuencia di esaki ta cu tin hopi endogamia (inbreeding) y incest, cu ta reduci e ‘variedad genetico’ di e cachonan di rasa. Y esey na su turno ta aumenta e riesgo pa trastorno genetico.
Hende tambe a y ta ‘match’ cachonan pa purba ‘crea’ cacho cu cierto caracteristica exagera. Por ehempel, cachonan cu un snuit mas plat, of un cabes mas grandi of chikito. Asina a logra ‘crea’ y bende rasanan di cacho cu ta mustra manera hende kier pa nan mustra. Pero e mesun caracteristicanan aki por tin consecuencianan grave pa e cacho su salud, su calidad di bida y con largo e lo biba.
Un ehempel ta e Cavalier King Charles Spaniel. Antes, e mesun rasa aki tawata tin un cabes mas grandi. Awendia, e cabes a bira asina chikito cu no tin debido espacio pa su celebro. E consecuencia ta cu hopi Cavalier King Charles Spaniels tin dolor di cabes cronico.
French Bulldogs a haya un snuit plat. Nan snuit tin un largura di alrededor di ⅙ parti di nan cabes, mientras un cacho ‘normal’ su snuit ta alrededor di ½ di su cabes. E snuit cortico ta causa dificultad pa hala rosea. English Bulldogs tin trastornonan genetico te na e punto cu probablemente e rasa aki no por sobrebibi sin intervencion humano. Banda di no por hala rosea mucho bon y otro limitacionnan fisico, hopi di nan no por ‘paar’ cu otro pa motibo di e forma di nan curpa. Tambe tin e problema cu hopi no por duna luz sin cesarea paso e cabes di e rasa a bira hopi grandi compara cu su curpa.
Golden y Labrador Retrievers ambos ta conoci pa haya problema cu nan elleboog. Tambe nan ta haya problema cu nan heup, cual ta algo cu German Shepherds y Boxers tambe ta sufri di dje pa motibo di trastorno genetico.
Un otro caracteristica problematico di cierto rasa ta e ‘plooinan’ di (mucho) cuero, cual por causa infeccion di cuero. Tambe tin e trastorno genetico cu ta causa cu un cacho no por regula su temperatura manera debe ser, problema di curazon, di wowo, djente y hasta problema cu nan spina di lomba cu por causa paralisacion.
E dies rasanan cu mas kebrante di salud, segun RashondenWijzer.nl:
- Cavalier King Charles Spaniel 93.5 punto negativo, 32 trastorno
- French Bulldog 93.5 punto negativo, 28 trastorno
- Pug 89 punto negativo, 20 trastorno
- Golden Retriever 88.5 punto negativo, 47 trastorno
- Yorkshire Terrier 83.5 punto negativo, 30 trastorno
- German Shepherd 83.5 punto negativo, 67 trastorno
- English Bulldog 83 punto negativo, 36 trastorno
- Pekingese 83 punto negativo, 22 trastorno
- Labrador Retriever 82 punto negativo, 54 trastorno
- Boxer 80.5 punto negativo, 49 trastorno
Mester nota cu hopi rasa di cacho a cambia cu tempo pa motibo di reproduccion iresponsabel. Hopi di e rasanan antes tawata tin un snuit mas ‘normal’ (menos plat), lomba mas stret, diferente tamaño, etc.


text:
Diadomingo atardi dilanti di Strandpolitie mayornan ta sali na awa cu un criatura di 3 aña cu a guli basta...Read more
Diasabra den careda di 11:45 anochi riba Schotlandstraat polisnan patruyando a topa cu un chevrolet aveo shinishi y holo di...Read more
Diasabra anochi riba e caminda di Bushiri pa Madiki Kavel yegando e rotonde net dilanti di grand ocean supermarket a...Read more
Diasabra marduga riba green corridor net otro banda di Wayaca Falls un accidente fuerte a sosode unda un homber riba...Read more
Riba e caminda di ex Rondweg Caya Papa Juan Pablo2 na Dakota un homber coriendo den un mitsubishi pajero a...Read more
Diabierna den careda di 11:45 anochi riba e caminda di Tanki Leendert dilanti di cas casuela un auto color geel...Read more
Diabierna anochi laat riba e caminda di Kudwecha pa Sabana Liber net na e subida pabou di e veld un...Read more
Diabierna anochi un persona pasando banda di rotonde Mahuma a topa cu un homber drumi abou banda di un hyundai...Read more
Diabierna anochi polisnan a presenta dos biaha na un cas na Nuñe unda unda bisiña a lanta contra e otro...Read more
Diahuebs anochi polis a hayanan mes ta atende cu un mucha muhe di 22 aña banda di e rotonde Tanki...Read more
Net pariba di Wayaca Falls e caminda paden diahuebs anochi un señora coriendo den su pickup hilux bayendo abou a...Read more
Diahuebs atardi e personal di GNC situa na Dakota a bati alarma pidiendo ayudo di Polis ora a constata cu...Read more
Diahuebs merdia riba Caya Betico Croes caminda di Tarabana a sosode un accidente dilanti Wu Di unda chauffeur di un...Read more
Diahuebs marduga riba e caminda di Hato pa Tanki Flip un homber di edad coriendo un isuzu pickup a bay...Read more
Diahuebs marduga den e birada skerpi di Rooi Frances pa Rooi Taki un pareha den un hyundai a perde control...Read more
Diamars anochi na e crusada di mondi fierno direccion Balashi pa Rooi Frances a sosode un accidente entre tres vehiculo....Read more
Diamars atardi kustwacht a capta riba radar un boto biniendo sospechoso di zuid y a bay tras di esaki y...Read more
Diamars atardi un gran parti di habitantenan di Santa Cruz y bisindario cu ta birando victima di nan cabrito horta...Read more
Dialuna anochi un persona a informa autoridad cu a topa cu un homber sin bida den cura di e edicicio...Read more
Diadomingo anochi na e crusada na Savaneta pa bay direccion Jaraweg a sosode un accidente unda chauffeur den un chevrolet...Read more


text:
Sr Rino Hermans director di Departamento di Calamidad Aruba durante un entrevista a duna di conoce cu cu siman atras regionalmente a tuma luga e simulacro di tsunami cu ta anualmente pa midi e region di Caribe con prepara nan ta. Pero manera cu a premira cu e ultimo training tabata 2019 y 2020 a keda cancela y a premira cu tur hende den region a bay den un trend di Corona cu ta keda un crisis y lubidando tur e otro risiconan cu mundo ta enfrenta y loke a premira cu na Aruba e no tabata diferente y hopi hende no a tene consideracion cu e risico pa Caribe y por a mira un participacion di 40% compara cu 2019.
E training tabata un yamada pa lanta for di soño pa tur isla y departamento relaciona cu emergencia cu corona ta un pandemia cu mester dedica na dje pero tin otro risiconan. E.o tin horcan den porta cu a keda adelanta cu 15 dia y e dia oficial lo bira 15 di mei y cu pa Aruba 1 di mei nos tin cu ta prepara cu e departamentonan.
Si considera kico a ser haci na 2019 y awor na 2021 pa motibo di e accionnan cu a keda tuma den un 1ora y 43 minuut nos a perde 52 mil bida na Aruba cu ta mita di e pueblo, si nos a haya e tsunami.


text:
Analisis weekend largo di aña nobo na Departamento di Emergencia di Hospital
Anualmente Dr. Horacio E. Oduber Hospital Hospital ta hasi un analis di bishitantenan cu a acudi na Departamento di Emergencia durahnte e weekendnan di fiesta. Aunke e aña aki Aruba a celebra fin di aña poco diferente y alabes cu un Toque de Queda e cantidad di pashent cu a acudi pa sea ricibi atencion medico na Departamento di Emergencia of dokter na wardatabata 262 hende. Na aña 2019 esaki tabata 357 y na 2018 tabata 332. Door di e atake cibernetico cu HOH a pasa aden fin di 2019 a perde un ke otro informacion di e añanan anterior y pues no tin mucho material mas cu por compara.
E analisis a cuminsa dia 31 di december y a termina dia 3 di januari. Di e 262 persona un total di 111 a ricibi atencion medico na Departamento di Emergencia cual 59% ta masculino. E edad di mas abou cu a atende na Departamento di Emergencia ta 1 aña y e pashent di mas grandi tabatin 92 aña. Y alabes e grupo di edad cu mas a acudi Departamento di Emergencia ta e entre 50 cu 64 aña.
Ta interesante tambe pa analisa e motibo di bishita durante e fin di siman di di fin di aña. Di e 111 pashentnan cu a acudi na Departamento di Emergencia 4 di nan tabata involucra den un accident di trafico, 1 persona den incidente di violencia, 2 pa motibo di vuurwerk y 30 pa loke ta por ehempel caidanan, verzwik enkel, corta etc. E otro 74 casonan tabata pa motibonan cu no tin di haber cu traumanan fisico manera por ehempel un atake di curason, sacamento, un of otro infection, reaction alergico etc.
Di e 111 pashentnan cu a acudi na Departamento di Emergencia un total di 44 pashent a ser admiti den Hospital. Alabes mester bisa tambe cu 59% di pashent admiti ta masculino.
Hospital sigur kier desea tur hende un aña 2021 feliz y yena di salud. Tambe corda cu e casinan ta subiendo pues ta urgi tur hende pa mantene na reglanan di DVG di distanciamento social, evita aglomeracion y haci uzo bon uzo di mask den lugarnan publico. Y si bo ta sinti un di e sintoma nan yama bo dokter di cas.


text:
Meteorologo na Curacao a duna un splicacion e motibo pakico e shinishi di e volcan di St Vincent ta bay ariba y no a drenta Caribe.
E shinishi ta bayendo den direccion Oost enbes di direccion West.
Ta un custumber cu casi henter aña biento den area di Caribe ta supla for di direccion Oost. Esey kiermen cu e aire na suela y na nivel mas abou ta move di Oost bay West. Esey ta e caso tambe na e nivelnan un tiki mas halto te mas o menos altura di 2 pa 3 kilometer, esaki por keda mira riba e prome imagen.
Mas halto bo bay biento su direccion ta cambia
Mas halto bay entre 7 pa 10 kilometer mas grandi e posibilidad ta cu biento lo supla for di un direccion entre Zuidwest y Noordwest. Laga usa un direccion di biento promedio for di west kiermen den e casonan aki aire ta move di West bay Oost, por keda mira na e imagen abou.
Den e caso di e volcan aki e nubia di shinishi volcanico cayente ta sali afo cu hopi forsa for di e cracter ta lanta bay masha halto. E gran cantidad di e shinishi lo yega na altura di 6 pa 10 kilometer.
Un parti di e nubia di shinishi na nivel abou 1 pa 3 kilometer ta move den direccion West, mayoria di e shinishi ta cay bek na suela riba partinan di St Vincent mes of riba lama djis den cercania. Un parti significante di e shinishi sinembargo lo sigui subi te na e nivelnan entre 8 pa 12 Km. Na e nivelnan ey e biento ta supla basta fuerte te duro for di direccion West y constantemente e shinishi ta hala bay oost na e haltura.


text:
WILLEMSTAD.-Den oranan di mardugá tras di lomba, pa mas o ménos 01:50 sentral di polis a haña informashon di un kaso serio ku a tuma lugá na Madero Ocean Club mihó konosí komo Mambo. Mesora a manda patruya di polis pa atendé e kaso. Na yegada di e promé patruya a bin topa ku un hende hòmber ku no ta duna señal di bida mas. Dòkter di polis a konstatá morto 03:10. Mesora a pidi presensia di recherche táktiko i forénsiko pa kuminsá ku e investigashon pa por determiná kousa di morto den e kaso aki. Riba òrdu di Ministerio Publiko a konfiská e kurpa sin bida pa por hasi e investigashon nesesario.
Awe merdia polis a duna di konose ku for di investigashon preliminar a sali na kla ku tabatin un forsageo net algu prome ku a víktima a fayese, pero te ainda tin ku hasi investigashon pa determiná e kousa di morto.
Damen Shiprepair Curaçao awe merdia a konfirmá ku e hòmber ku a fayese na Madero Ocean Club ta tripulante di barku Santiago. E barku ta pa reparashon den A-dok di Damen na e momento aki. Damen ta bisa den un deklarashon ofisial ku nan ta warda pa mas informashon for di polis di Korsou tokante kousa di morto di miembro di tripulashon. Mas detaye den edishon di EXTRA.


text:
Prome Minister Evelyn Wever-Croes, e prome Prome Minister femenino di pais Aruba, desde cu a tuma liderazgo di nos pais, a demostra di por lidera pa pone nos pais fuerte riba pia atrobe. A lidera den tempo malo y den tempo hopi mas malo. Encontrando un pais cu retonan financiero y social hopi grandi. Y den e situacion aki, Prome Minister a haye confronta cu un pandemia sin presidencia y a demostra su amor y capacidad pa lidera den un crisis mundial asina grandi.
Un ser feminino, un mama di famia y mama pa un pueblo cu tin su curason na e luga corecto, e bienestar di nos pais Aruba. Un ser feminino admirabel pa su pasenshi y determinacion pa guia nos pais den recuperacion total. Aruba henter a biba cada momento cu nos Prome Minister a para dilanti di pantaya pa no solamente anuncia cosnan no popular, pero mas ainda pa trece trankilidad den curason di grandi y chikito den un tempo cu hopi a descurasha pa e situacion cu Aruba y mundo a pasa aden cu Covid-19.
Diasabra 14 di Augustus, Prome Minister Evelyn Wever-Croes a wordo honra cu e titulo di ‘Doctor in Medicine Honoris Causa’ pa Xavier UniversitySchool of Medicine. E Universidad ta duna Prome Minister un reconocimento halto pa e liderazgo di nos pais y trabounan den enfrenta e pandemia di Covid-19.
“Mi a acepta e honor aki den nomber di henter nos Gobierno y nos CrisisTeam, pasobra e ta un trabou di ekipo y sin e trabou duro di henter e ekipo nos no tin e pais aki ta recupera”.
Gobierno di Aruba ta felicita Prome Minister cu e titulo aki y ta gradici Xavier University School of Medicinepa e honor aki.


text:
A trata diferente punto di interes pa studiantenan cu ta bai sigui studia na Merca.
ORANJESTAD: Den un encuentro ameno Minister Endy Croes a reuni cu representantenan di EducationUSA Aruba, sra. Jo-Anne Croes y sra. Marilis Becker. Durante e reunion a trata diferente puntonan importante y di interes pa studiantenan cu ta continua cu nan estudio na Merca. EducationUSA Aruba ta duna informacionnan necesario na studiantenan cu ta desea di continua cu nan estudio na Merca. EducationUSA Aruba tin un lista di 4 mil college / junior college acredita y ta guia studiantenan cu tin e deseo di studia na Merca kico ta e proceso y tur e rekisitonan cu nan tin mester. Ta recomendabel pa e studiante cuminsa prepara un aña adelanta pa nan por cuminsa ricibi guia y haya un bon ‘match’ pa cual college/ junior college ta pas cu nan. EducationUSA Aruba ta yuda e studiante ta busca un scol na Merca caminda e Arubalening ta yega pa cubri e scol. Como tambe EducationUSA Aruba ta enfoca riba studiantenan cu tin talento den deporte no solamente pa haya un Arubalening, pero por ricibi un beca depende di talento di e studiante. Un punto positivo di studia na Merca ta nan programanan deportivo cu ta hopi mas miho organisa cu Hulanda, sigur e ta di balor agrega pa studiantenan cu tin talento deportivo. Minister Endy Croes ta gradici EducationUSA Aruba pa habri caminda di guia, preparacion y pa crea oportunidadnan pa nos hobenan cu ta bay studia den exterior.


text:
“Danki na esnan ambisioso y insistente cu awe nos ta celebra e exito di nan logro
Diabierna mainta, Prome Minister Evelyn Wever-Croes huntocu Minister Glenbert Croes tawata presente na e apertura di localidad nobo na Centro di Cuido Ambiente Feliz. Un proyecto bunita den cuadro di e Sociaal Crisisplan cu tabataden pipeline pa hopi tempo caba. Den su palabranan dirigi pafelicita e centro, Prome Minister a expresa e importancia pa para keto un rato pa elogia e esfuersonan pero tambe pa celebra e exito di nan logro. Prome Minister cu satisfaccion y orguyo a corta sinta pa oficialisa apertura di e localidad nobo.
E localidad lo bay ofrece cuido intensivo na persona cu un limitacion multiple cu te awor no tawata tin opvang p’e na Aruba. E Proyecto lo worde realisa den fase y lo habri oficialmente e unidad di vivienda pa esnan bou di 18 aña prome. Clientenan nobo lo ricibi cuido intensivo, terapia y pasa dia riba e mesun localidad.
“Nos lo no tabata para akinan si no ta pa esnan ambisioso y esnan cu tabata insistente manera Sra Mama di Sr. Ru Croes. Tur proyecto den gobierno tin su retonan, specialmente ora ta trata di finazas y muy specialmente ora ta bin un pandemiarond di dje y stroba plan. Pero un cos mi ta bay cu ne cu inspiracion grandi ta, cu nos ta resisti y nunca give up. Ora nosa drenta den gobierno, Minister Glenbert Croes a reconoce e situacion. Nos a haña nos cu un incidente hopi tragico, cu ta e morto di e dos mucha, e angelitonan. Pero nos no a lag’e na e incidente y tragedia ey. Nos a dicidi pa laga e muchanan akitin un nificacion, talves no na bida pero despues di bida y awe nos ta celebra un di e exitonan ey y e ta yena mi cu emocionhopi hopi special.
Mi ta gradici tur hende cu a contribui na e proyecto aki. Mi ta gradici tur esnan cu ta bay haci’e un exito y sigur nos lo tey pa duna sosten y aporte pa fase 2 y 3 wordo realisa. Mi kier enespecial reconoce e esfuersonan di Minister Glenbert Croes a haci pa e area social y especialmente Sociaal CrisisPlan. Nos ta den e fase di formacion di gobierno y e no lo tin e carterasocial mas. Nos lo tin un Minister di Social nobo, energianobo, animo nobo y sigur e lo sigui cu e trabounan grandi cu a wordo haci. Pero si no ta pa Glenbert Croes lo nos no a logratur locual nos a logra cu Sociaal CrisisPlan. E tabata un persona cu kier a scucha, el a trece tur hende hunto y e animobek y awe nos ta mira e bunita proyecto aki. Di berdad e ta un proyecto cu nos por tabata tin hopi tempo pasa pero tur cos ta pasa pa un motibo den bida.
Tempo ami tabata mucha, nos ta wak dos canal di television so na spaño y tabata tin un propaganda ta bisa ‘Lo bueno se haceesperar” y awe mi ta hopi orguyoso di ta akinan. Pabien y danki na tur cu a haci esaki posibel”, ta palabranan cu PromeMinister Evelyn Wever-Croes a expresa den su discurso na e apertura di localidad nobo na Centro di Cuido Ambiente Feliz.


text:
E periodo conservativo a cambia pa cautelosamente optimista pa loke ta cifranan di turismo. Manera por corda, basa riba desaroyo mundial den e pandemia, a traha riba tres diferente proyeccion pa 2021, CEO di ATA Ronella Croes a bisa den un entrevista.
Na e momentonan aki Aruba ta spera entre 50 y 150 mil bishitante e aña’ki. Esaki ta nifica cu pa loke ta turismo crucero ainda Aruba ta aplica e cuadro conservador. Prome cu e pandemia, Aruba a ricibi rond di 800 mil bishitante crucero. E cifranan conservador ta inclui e bishita di dos crucero cu lo cuminsa entrante luna di juni, mientras cu ta trahando riba calls adicional cu Royal Caribbean Cruise Lines y Norwegian Cruise Lines. Siman pasa a reuni cu diferente linea crucero. El a recorda cu e biahenan crucero cu ta inicia na juni lo ta saliendo for di Sint Maarten.
Aruba ta enfoca pa finalisa e protocolnan pa turismo crucero ya cu CDC a anuncia siman nan ta trahando tambe pa protocolnan di turismo crucero pa p’asina biahenan crucero saliendo for di Miami lo por cuminsa atrobe.
Prome cu esey, stakeholdernan ta cuminsa drenta e ciclo di prepara pa e industria aki habri su portanan. Ta cuminsa cu e protocolnan pa e diferente sectornan y awo ta bay un poco mas profundo pa e prome bishitantenan di crucero. Tur esnan cu biahe riba e barconan mester ta vacuna, y esnan bou di 18 aña mester presenta unresultado negativo di test.
E bishita di e barconan ta cada dos siman y abordo e ocupacion por tasolamente 50%.


text:
-
Komparashon di preis: produktonan di botika 2022
- August 31, 2022
- Posted by: FPK
- Category: Komparashon di preis, Komunikado di prensa
Resientemente Fundashon pa Konsumidó a anotá i kompará preis di produktonan ku mas e konsumidó ta kumpra na e diferente botikanan aki na Kòrsou. Ku esaki nos ke yuda e konsumidó pa hasi su eskoho di forma mas konsiente. Saliendo for di e punto di bista ku mayoria konsumidó ta kumpra nan produktonan di higiena
-
Lista di anotashon di preis pa BACK TO SCHOOL
- July 21, 2022
- Posted by: FPK
- Category: Komparashon di preis, Komunikado di prensa
Falta poko pa “Back to School” I manera ta e kustumber Fundashon pa Konsumidó den kolaborashon ku Ministerio di Desaroyo Ekonómiko ta publiká e preisnan di e diferente establesimentunan ku ta ofresé material pa skol pa asina mayornan por tin un mihó bista unda ta kumbiní pa kumpra. E anotashon di preis aki a keda
-
Komparashon di preis di karni, galiña, belèg, fruta i berdura.
- June 14, 2022
- Posted by: FPK
- Category: Komparashon di preis, Komunikado di prensa
Fundashon pa Konsumidó a hasi komparashon di preis den e kategoria di karni, galiña, belèg, fruta I berdura . Esakinan ta produktonan esensial na momento ku e mayoria di konsumidó ta hasi su kompra. Pues e komparashon di preis aki ta unu sumamente interesante. Pa e komparashon di preis aki a selektá un kantidat di
-
Komparashon di preis MEO minimarket prome siman di aprel
PV-MEO-minimarket-1-ste-week-april-1Download
- April 21, 2022
- Posted by: FPK
- Category: Komparashon di preis
-
Komparashon di preis Aprel 2022
- April 6, 2022
- Posted by: FPK
- Category: Komparashon di preis
Bon Bini Supermarket a bolbe resultá e supermerkado ku mas tantu produkto na un mihó preis. Fundashon pa Konsumidó a bishita un kantidat di 20 establesimentu den e siman di 21 di Mart te ku 25 di Mart. Durante di e bishita aki Fundashon pa Konsumidó a anotá i kompará preis di 139 produkto. E
-
Komparashon di preis Minimarket produktonan no- regulá
- March 22, 2022
- Posted by: FPK
- Category: Komparashon di preis
Fundashon pa Konsumidó ta den pleno kampaña pa informá i konsientisá. Nos ta haña importante pa prinsipalmente den e tempu difísil aki, nos sigui ekipá e konsumidó ku informashon pa asina e por hasi su eskoho di kompra muchu mas konsiente. Komparashon di preis ta parti di nos tarea i den koperashon ku departamento di
-
Komparashon di preis TOKO
- March 2, 2022
- Posted by: FPK
- Category: Komparashon di preis
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko. Fundashon pa Konsumidó konhuntamente ku Ministerio di Desaroyo Ekonómiko e aña aki ta inisiá un trayekto den kual lo anotá preisnan di produktonan riba merkado i informá
-
Komparashon di preis produktonan NO regulá supermarket
- February 17, 2022
- Posted by: FPK
- Category: Komparashon di preis
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko. E luna aki tambe FPK i MEO ta sigui ku anotashon i publikashonan di preis di Toko, Mini Market i Supermerkadonan. Fundashon pa Konsumidó a skohe pa
-
Komparashon di preis Supermarket, Minimarket i TOKO
- February 15, 2022
- Posted by: FPK
- Category: Komparashon di preis
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko. Fundashon pa Konsumidó konhuntamente ku Ministerio di Desaroyo Ekonómiko e aña aki ta inisiá un trayekto den kual lo anotá preisnan di produktonan riba merkado i informá
-
Komparashon di preis Fruta i Berdura den Fruteria
- February 8, 2022
- Posted by: FPK
- Category: Komparashon di preis
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko. Fundashon pa Konsumidó usualmente ta hasi anotashon di preis di fruta i berdura den supermarket i minimarketnan na Kòrsou. Ku e meta pa brinda nos konsumidónan un


text:
Pregunta
Kiko ta e “orashon di pekador”?
Kontesta
E “orashon di pekador” ta un orashon ku un hende ta resa na Dios ora nan ta komprondé ku nan ta un pekador i ku tin mester di un Salbador. Resando e orashon di pekador lo no yuda ku nada riba su mes. Un berdadero orashon di pekador solamente ta representa kiko un persona ta komprondé, sa i kere tokante nan pikánan i nesesidat di salbashon.
E prome aspékto di un orashon di pekador ta pa komprondé ku nos tur ta pekador. Romanonan 3:10 ta proklamá, “Manera tin skibí den Skritura: No tin niun ku ta hasi bon, ni sikiera ún!” Beibel klaramente ta bisa ku nos tur a peka. Nos tur ta pekadornan ku tin nesesidat di grasia i pordon di Dios (Tito 3:5-7). Pa motibu di nos piká, nos ta meresé kastigu eterno (Mateo 25:46). E orashon di pekador ta un ruego pa grasia na lugá di huisio. E ta un petishon pa mizerikòrdia na luga di rabia.
E di dos aspékto di un orashon di pekador ta pa sa kiko Dios a hasi pa remediá nos kondishon di perdishon i piká. Dios a tuma forma di karni i a bira un ser humano, esta, Hesu-Kristu (Huan 1:1,14). Hesus a siña nos e bèrdat tokante Dios i a biba un bida perfektamente hustu i sin piká (Huan 8:46; 2Korintionan 5:21). Hesus a muri riba krus na nos luga, tumando e kastigu ku nos ta meresé (Romanonan 5:8). Hesus a lanta for di morto pa probá Su viktoria riba piká, morto, i fiérnu (Kolosensenan 2:15; 1Korintionan kapítulo 15). Dor di tur esaki, nos por laga nos pikánan wòrdu pordoná i nos lo tin e promesa di un kas eterna den Shelu – si nos djis pone nos fe den Hesu-Kristu. Tur loke nos mester hasi ta kere ku El a muri na nos luga i a lanta for di morto (Romanonan 10:9-10). Nos por wòrdu salbá pa medio di grasia so, pa medio di fe so, den Hesu-Kristu so. Efesionan 2:8 ta deklará, “Pasobra boso ta salbá dor di grasia di Dios, pa medio di fe den Kristu! Anto boso no ta haña salbashon a base di boso mes esfuerso, ma e ta un regalo di Dios.”
Resando e orashon di pekador ta simplemente un manera pa deklará na Dios ku bo ta depende riba Hesu-Kristu komo bo Salbador. No tin ningun palabra “magíko” ku por resultá den salbashon. Ta solamente fe den Hesus Su morto i resurekshon por salba nos. Si bo ta komprondé ku bo ta un pekador i ku tin nesesidat di salbashon pa medio Kristu-Hesus, ata un orashon di pekador aki ku bo por resa na Dios kun’é: “Señor, mi sa ku mi ta un pekador. Mi sa ku mi ta meresé e konsekuenshanan di mi piká. Pero, mi ta konfiando den Kristu-Hesus komo mi Salbador. Mi ta kere ku Su morto i resurekshon a provee pa mi pordon. Mi ta konfia den Hesus i solamente Hesus komo mi Señor i Salbador. Danki Señor, pa a salbámi i pordonámi! Amen!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
English
Kiko ta e “orashon di pekador”?


text:
E fecha riba cual nos campadornan por cuminsa campa ta Diadomingo 10 april 2022 pa 12:00 di merdia. Kiermen riba e fecha y ora stipula ta permiti pa pone trailernan y tentnan riba nos beachnan. Tur obheto cu wordo poni prome cu e fecha y ora stipula lo wordo kita pa polis. E ultimo dia di campa lo ta dia 24 april 2022.
Despues di campamento tur obheto mester wordo kita for di beachnan. Si esaki NO sosode polis lo kita esakinan riba gasto di e campador. Un yamada ta bai na un y tur pa mantene nos beachnan limpi. Deposita tur desperdicio den bari di sushi of den saconan di plastic.
Extra condicion a wordo añadi na e permiso. Tene cuenta cu e siguiente condicion cu nos ta splica aki bao:
Ariba e santo blanco di e beachnan bao ningun circumstancia ta wordo permiti pa haci B.B.Q., na otro parti solamente por haci B.B.Q. cu B.B.Q. pit di gas.
Tent y trailernan cu ta wordo uza pa campa mester ta den bon condicion. Nan mester wordo poni a lo menos 10 meter di e orilla di lama y nan mester wordo poni por lo menos 5 meter for di e caminda publico. No cumpli cu e regla aki, polis lo kitanan.
Bao ningun forma ta wordi permiti pa reserva tereno pa campamento.
Tent, trailer y otro obhetonan cu ta wordo uza pa campa no por wordo poni riba otro lugarnan cu ta e lugarnan cu ta destinan pa esakinan y cual lugarnan a wordo destina pa Gobierno.
Den e tentnan/trailernan mester tin suficiente recursonan pa loke ta trata dunamento di prome auxilio. (E.H.B.O.)
Ta prohibi pa pone na tent/tráiler, obhectonan of plachinan cu no ta cuadra cu moralidad.
E campamento mester sosode conforme e condicionan bao di cual e permiso a wordo otorga.
Ta prohibi pa core cu vehiculonan di motor, bicicleta, cabay y garoshi riba nos beachnan y principalmente na lugarnan caminda ta destina pa publico.
Ta prohibi di pega candela riba nos beachnan.
Ta prohibi di bende cuminda, softdrinks, mixdrinks, of cualkier otro tipo di articulo ariba beach sin permiso.
Musica por wordo toca solamente for di den e trailer of tent den siman te 10:00 p.m y den weekend te cu mey anochi di tal manera cu otro campadornan no ta wordo molestia. E uzo di sound system/emplifiers etc. ta wordo permiti solamente si otro campadornan no ta sinti molester di esakinan.
Ta prohibi pa kap mata, sin permiso.
Ta prohibi pa core cu boto y pa ankra esaki den e zwemzone tambe ta prohibi pa mara boto na boeinan cu ta destina pa scheepvaart.
Ta prohibi e uzo di pallet y carton riba beach. No cumpli cu e regla aki polis kita esakinan.
Ta prohibi pa uza e beach of e palo di coconan como toilet.
Ta prohibi pa tin cabay y cacho riba beach.
Ta prohibi pa e campadornan uza e hutnan pa nan campa, nan ta wordo laga liber pa e personanan cu ta bin pasa dia.
Bao ningun circumstancia mag di susha e beachnan. Boternan kibra of splinter di glasnan no mag di wordo laga atras riba beach, ni tampoco pa tira esakinan den lama. Esaki ta conta pa desperdicio tambe.
E permiso no mag di wordo pasa pa otro persona.
E poseedo di e permiso mester tin esaki den su tent/trailer na un caminda visibel pa polis.
E poseedo di e permiso mester tene cuenta cu e tin solamente derecho riba e lugar di campa durante e tempo cu efectivamente e ta campando, prome cu esaki bo no mag di reserva, marca, pone cabuya ect.
E poseedo di permiso ta keda responsabel pa cualkier daño na otronan debi na existencia di su tentnan/trailer of otro objeto.
Indicacionnan di polis duna na interes di orden publico y seguridad di persona, bienes y basa riba moralidad mester wordo sigui estrictamente.
Ta prohibi pa usa e hutnan pa campa, nan ta keda liber pa e usuarionan den dia.
Esun cu no actua conforme e condicionnan bao di cual e permiso a wordo otorga ta wordo considera di a actua sin permiso. E permiso e ora ey ta wordo revoca y bo por haya un multa.
Un recordatorio pa tur campadornan cu e ultimo dia pa haci peticion pa campa ta dia 23 maart 2022. Sigui tur reglanan y sigur bo lo pasa un temporada dushi. Nos di Cuerpo Policial Aruba lo controla durante campamento na tur parti di nos isla.


text:
Den Breve Deporte Awe bo ta risibí tur e último notisia i rumornan di peloteronan profeshonal di Kòrsou.
- Segun informashon, e ekipo di Atlanta Braves a manda Raysheandall Michel Gulf Coast League na Merka. Raysheandall anteriormente tabata huntu ku e ekipo di Atlanta den Dominican Summer League na Santo Domingo. Akinan e centerfielder a logra un promedio di .316 ku 5 doblete, 5 tripel I 19 kareda empuha. Tambe algun siman pasa Raysheandall a forma parti di e All-Star game di Dominican Summer League.
- Den e luna di Yuli, Andrelton Simmons tabata e di dos mihó batido den Liga Grandi. Te ku awor e pelotero yu di Kòrsou a logra un promedio di .409.
- Ku su di 17 honron di temporada, Jonathan Schoop a empata su kantidat mayor di honron ku ela yega di konektá den Liga Grandi. Manera kos ta bai aki, Jonathan Schoop lo kibra e marka aki i ta riba kaminda pa sigur un 30 honron e temporada aki.


text:
Christina Aguilera, Sting, Shaggy i CeeLo Green pa CNSJ 2018
Ku masha orguyo i ku un plaser inmenso nos por anunsiá e último artistanan ku lo bai hasi e alineashon kompletu di Curacao North Sea Jazz Festival di e aña akí. Djabièrnè 31 di ougustus nos lo yama un bes mas bon biní na e fenómeno musikal Sting riba nos isla., ku lo keda akompañá riba tarima pa niun hende otro ku no ta Shaggy. Nan dos ta forma huntu e klousura fenomenal i fabuloso riba e tarima ku ta hiba nòmber di Sam Cooke. Anto e dia despues riba djasabra niun hende ménos ku e artista Christina Aguilera lo presentá riba tarima Sam Cooke. Ademas di esei ta un plaser pa notifiká ku tambe lo presentá riba e mesun djasabra ei otro artista di taya ku yama CeeLo Green ku lo duna su presentashon riba e tarima Sir Duke.
Sting ya pa hopi dékada ta un di e nòmbernan musikal di mas grandi mei mei di género di músika, pa e simpel echo ku el a risibí no ménos ku 16 galardon Grammy Awards i di por a bende en total kasi 100 mion di álbum huntu ku The Police i komo guitarista solista. E artista hamaikino Shaggy a hasi un hasaña riba su mes pa fortalesé popularidat di e ritmo di reggae i di dancehall, ku éksitonan manera Oh Carolina, Mr. Boombastic, It Wasn’t Me i e piesa Angel.
Aunke ku na promé bista kisas lo bo haña impreshon ku e kombinashon di e dos personanan akí ta parse di ta un kombinashon no realístiko, de fakto i en realidat e kombinashon di e dos personanan akí a resultá di ta musikalmente un kombinashon musikal perfekto. E plan original ku Sting lo a kontribuí den un di e númeronan di Shaggy a resultá den e piesa Don’t Make Me Wait, ku a bira tambe e promé disko sengel kaminda nan dos a toka huntu. E kombinashon akí a kai den asina bon tera, ku Sting i Shaggy a kontinuá ku e racha triunfante akí. E resultado tabata: nan álbum nobo tokando nan dos huntu ku ta hiba komo título 44/876 ku un sentimentu realmente isleño. E verano akí Shaggy i Sting huntu ta bai hasi un gira dor di kontinente europeo pa diferente lokashon históriko.
Christina Aguilera ta un kantante kompositor ganadó di Grammy Award , ku ta konosí pa su bos fuerte i pa su éksitonan. Durante su karera e la bende mas ku 43 mion disko mundialmente. Aguilera tin 5 éksito number 1 riba Billboard Hot 100, i ta entre e tres damanan ku den tres desienia konsekutivo ta logra penetrá drenta puesto haltu(añanan ‘90, ‘00 i ‘10). E la gana 6 Grammy Awards, entre kua un Latin Grammy Award. Tambe e tin su strea riba Hollywood Walk of Fame i e ta tin e honor komo úniko artista bou di 30 di aparesé riba e lista di Rolling Stone magazine, ku e 100 kantantenan di mas grandi di tur tempu. Na 2011 Christina Aguilera a drenta mundu di televishon komo coach den e programa The Voice, e programa di NBC nominá pa Emmy Award. Aguilera a sigui usa su bos pa e bon kousa. For di 2009 e ta internashonalmente portabos di Yum! Brands' World Hunger Relief i a yuda rekoudá mas di 150 mion dòler pa e programa mundial di kuminda i otro instansianan pa kombatí hamber. 15 di yüni su di 6 disko Liberation lo sali, pa kua for di awor por hasi pedido.
E kantante CeeLo Green nos konosé mihó komo artista solista, aunke tin bastante fanátiko ku gran plaser ta mira bèk na e tempu kaminda el a bira famoso komo e parti mitar di Gnarls Barkley; i e otro parti mitar ta e produktor famoso Danger Mouse. E piesa Crazy a logra pone e duo di soul akí riba mapa musikal na aña 2005; e éksito monstruoso akí ku a keda koroná ku un Grammy i entre tanto tin su propio página Wiki ku ta mas largu ku un di kualke artista! Aunke ku ofisialmente Gnarls Barkley nunka a keda eliminá i desolvé, su di dos i último álbum tin e fecha di for di dies aña pasá. Ku su zonido di bos i timbre altu ku ta algu úniko CeeLo Green a demostrá for di e fecha ei ku e por para riba su mes pianan, loke ta duna testimonio den su disko sengel ku a resultá den un éksito musikal rotundo titulá Fuck You! (2010), i ku esaki el a alkansá puesto number un riba e lista di e mihó kuarentanan di Hulanda.